Қиймали қуймоқ – Ibratli Bekam.uz\n16.02.2017 admin Mazali taom 0\nВа қайласига таъбга кўра хоҳлаганингизни солишингиз мумкин. Гўштли, сабзавотли, қўзиқоринли, пишлоқли ва ҳ.к.\nТайёрланиши: Тухум ва шакарни яхшилаб кўпиртирасиз, кўпирган суюқлик қайтиб чўкмаслик учун оз оздан аввал сутни, сўнгра унни қўшиб аралаштирасиз, охирида туз ва ёғни қўшиб аралаштириб юборасиз.\nТайёр бўлган суюқликни қопқоғида тешиги бор бирон бир идишга қўясиз, идиш топилмаса, кетчуп, майонез ёки оддий тоза елим идиш баклашкага қуйиб, қопқоғини тешиш мумкин. Қизиб турган товага идишдаги суюқлик билан жудаям ингичка бўлмаган катаклар чизиб чиқишингиз керак.\nБир томони қизаргач, эҳтиёткорлик билан айлантириб, иккинчи томонини ҳам пишириб оласиз. Пишган блинчигингизга салат баргини қўйиб, таъбга кўра майонез ва қайласини солиб, рулон шаклида ўраб, дастурхон атрофидаги яқинларингизга тортиқ қилишингиз мумкин.\nТайёрлаш учун бизга керакли маҳсулотлар:\nОлма ёки нок икки дона\nЛимон бир дона\nШоколад имкон борича ҳар хилидан, мисол учун сутли, оч жигарранг ва тўқ жигарранг\nУстига сепиш учун таъбигизга кўра ёнғоқ, писта ёки майизлар\nМисол учун, оқ сутли шоколадга хандон писта мағзини майдалаб сепилса, тўқ жигарранг шоколадга кокос бўлакчалари, оч жигарранг шоколадга кунгабоқар пистаси\nПўсти артилган олма ёки нокни, 6-8 бўлакларга бўлиб уруғларини тозалайсиз, сўнгра иккита лимонни сувини сиқиб, мева бўлакларини лимон сувига ботириб олинг.\nШоколадларни ҳар бирини алоҳида идишда, иссиқ сувли ванна қилиб эритинг ва мева бўлакларини эритилган шоколадга ботириб олинг ҳамда ҳали қотмасдан эҳтиёткорлик билан майдаланган ёнғоқ, писта, кокос бўлакчалари кабилар билан безатиб, қуриши учун салқинроқ жойда қолдиринг.\nАгар устига ҳеч нарса сепмоқчи бўлмасангиз унда, мева бўлакларини шоколадга ботириб олгач, совуқ сувга пишиб олинг.\nҚуриган шоколадли меваларни хоҳлаган идишингизда ва хоҳлаган тарзда дастурхонга тортиқ қилишингиз мумкин.\nЮртимиз бўйлаб жуда хам машхур бўлган миллий ширинликларимиздан бири бу чак чакдир. Уни хар ким хар хил тайёрлашини шубхасиздир. Ушбу сахифада айнан ўша машхур чак чак ширинлигимизни тайёрлашни ўрганамиз.\n1 ош қошиқда майонез\nОзгина сода ва уксус\n600 гр ўсимлик ёғи\n4та тухум, бир қошиқ майонез, қошиқда озгина содани устидан уксус қуйиб эритиб, бижитиб бир идишда миксерда кўпиртирасиз, бир чимдим туз солишниям унутмаган холда.\nКўпиртирилган тухумга унни оз оздан солиб аралашитириб хамир қорасиз, хамир юмшоқ чиқиши керак, қорилагн хамирни яхшилаб унлаб тиндирасиз.\nТиндирган хамирни ёйиб, эни 3-4 см лента қилиб кесасиз, кезилган ленталарни унлаб, хар бирини алоҳида гугурт чўпидай қилиб тўрғаб, ёғда пиширасиз.\nЁғ жудаям иссиқ бўлмаслиги лозим, иссиқ ёғда хамир ёрилиб кетиши мумкин, Пишган махсулотни еб қўрганизда, қаламчалар оғзизда эрийдиган даражада юмшоқ чиқиши лозим.\nИкки стакан шакарга, икки стакан сувни қўйиб қайнатасиз, қайнатиш жарайнида имкон қадар қиёмни кузатиб турасиз, стаканга озги сув оволингда, қошиқ учида қиёмизга томдириб қўринг агар қиём стакандаги сувга тушибоқ сувга аралашиб кетса демак яна озгина қайнатиш керак, томчи тушганида стакандаги сувга аралашмай тагига чўкса демак қиём тайёр бўлган бўлади ва бир стакан асални солиб бир марта қайнатиб олсангиз бас.\nЯна бир мухим нарсани таъкидлаб ўтиш лозимки, қиём кўп қайнаб кетса, стакандаги сувга томизилганда, шундай томчи холида қотиб сув остига тушади ундай холда асални асло солманг, яхшиси яна озгина сув қўйиб қайнатасиз токи юқоридаги асалга қўшиш мумкин бўлган холга келгунга қадар.\nТайёр бўлган қиёмни бироз совутиб, пишган қаламчалар билан аралаштиргач, хаммасини бирон бир идишга солиб яхши босиб, преслаб қўйишингиз мумкин ёки ўзизга мақул бўлган шаклда алоҳида алоҳида қилиб қўйиш мумкин.\n2-3 соат турган чак чакни, бўлакчаларга бўлиб ёки бирон шаклда ликопчада, таъбингизга кўра безаб дастурхонга тортиқ қилишингиз мумкин.\nТавсия: Пишган қаламчаларни қиём билан аралаштириш вақтида, асал ва қаламчалар қўлга ва идишга ёпишиб қолмаслик учун озроқ ўсимлик ёғидан суртиш лозим.\nДанаксиз туршак ўрик каби ўз таркибида шакар, органик моддалар, маъданли тузлар ва бошқа витаминларни сақлайди. У камқонликда тавсия этилади.\nБаргакли дамлама ошқозон – ичак трактига фойдали таъсир кўрсатади, қабзиятни бартараф этади.\n300 гр дориланмаган яъни олтингугурт қўшилмаган туршакни ювиб, 1 литр қайноқ сув қуйиб 20 – 24 соатга қолдирилади ва туршакни сузиб олинади. Туршак дамламасини салқин ҳолида ичишни тавсия этилади.\nТаомни мазали таёрлаш бир санъат бўлса, уни безатиш яна бир санъат ҳисоблади. Буни ҳаммага маълум ҳақиқат бўлса керак. Баъзан бирор бир мазали таом тайёрлаймизда, безатишга ёки таом ёнига гарнир сифатида яна бирон бир қўшимча қилишга келганда, “нима қилсам экан?” деб бош қашлаймиз.\nУшбу саҳифамиздаги маълумот, ана шундай бош қашлаш ва турли саволларни бартараф этишда оз бўлсада ҳисса қўшса ажаб эмас.\n1.\tКартошка − 1 кг\n2.\tСут − 250-300 мл\n3.\tСариёғ − 100 гр\n4.\tТаъбга кўра туз ва шивит (укроп)\nКартошкани тозалаб, бир неча бўлакларга бўлиб, қайнатиб пишириб олинади. Пишган картошкани сузиб олгач, қайнатилган сут ва эритилган сариёғни қўшиб яхшилаб эзилади, аниқроғи бўтқа (пюре) қилинади. Таъбга кўра туз ва шивит қўшиб юборишни ҳам унутманг.\nБиринчи дарс. Бодрингли баргчалар\n1. Охиригача бормасдан туриб битта кесиб қўйиш. Иккинчи уринишда иккиланган қаватни кесиб олиш.\n2. Битта баргни ичкарига қайтариш. 5 дақиқа музли сувда сақлаш.\n1. Бодрингни охиригача етмай туриб 1-1,5 мм кенгликда кесиш. Тоқ сонли миқдордаги қаватли бўлакларга ажратиш.\n2. Баргчаларни расмда кўрсатилганидек букиш. 5 дақиқа музли сувда сақлаш.\n1. Бодринг юзасида пўстида йўлакчалар ҳосил қилиш (ўйиш).\n2. Бодрингни охирига етмай туриб 1-1,5 мм қалинликда қаватчалар кесиш.\nБўлакларга ажратиб, елпиғичдек жойлаштириб чиқиш.\nТаиланднинг давлат рамзида эса орхидея бор. Шунинг учун таиланд усталари мева ва сабзавотлардан турли гулли композициялар қирқишни таъкидлашади. Улар “тай” пичоғи деб аталган узун ва майин пичоқдан фойдаланишади.\nҲозирда ҳеч қайси кўргазма ёки маҳсулотлар шоуси турли хил шаклда кесилган мева ва сабзавотлар билан безатилган столсиз ўтмайди.\nҚулупнай киши имунитетини оши- ради, грипп ва қандли диабетлар- ни даволашда самарали фойда беради. Кунига 4-5 қошиқ қулупнай сувини ичса, ошқазон ва буйрак тошларни туширишда ёрдам беради.\nТарвузни юрак ва буйрак билан боғ- ланган шишларда истеъмол қилиш тавсия этилади. Жигар хас- таликларида тарвуз шарбати организмдан суюқлик чиқаришда фойда беради.\nШафтоли камқон- лар учун, ошқазон-ичакни тозалашда ва овқат хазм қи- лишда жуда ҳам фойдалидир.\nБу таом деярли ҳамма вилоятлар тайёрланади, номи эса форс тилидан олинган бўлиб, “суюқ ҳолва” ёки “ҳўл ҳолва” деган маънони билдиради. Бу ширинликни нафақат бирон бир маросим сабабли, балки нохорга нонуштага таёрлашни мақул кўришади, тайёрлаш у каби мураккаб эмас.\nХолвайтарни хар ким хар хил тайёрлаши мумкинлиги инбатга олиб, сизга ушбу ширинликни икки хил усулда тайёрланишини тақдим этмоқчимиз.\n1 – усул\n100 гр қўй ёғи (эритилгани),\n1 стакан ун,\n1 стакан шакар ёки 150 гр оқ қанд,\n3 стакан қайноқ сув.\nҚозонни қиздириб, ёғни доғлайсиз ва оловдан олиб, капкир билан шопириб тобини чиқаринг. Ёғга унни солиб оловга қўйиб, доим аралаштириб турсангиз, ун қизаринқираб, жигарранг тусга киради. Қайноқ сувда қанд (шакар) ни эритиб қозонга қуясиз ва тез-тез аралаштириб қумоқларини ёзиб қайнатасиз. Оловни сустроқ беринг. Ҳолвайтар қизғиш рангга кирганда оловдан олиб тобини чиқарасиз ва пиёлаларга, ликопчаларга тақсимлаб, дастурхонга тортасиз.\n2 – усул\nБуғдой уни – 250 гр,\nШакар – 300 гр,\nЎсимлик ёғи – 100 гр,\nСув – 500-600 гр,\nҚозонга ўсимлик мойи солиб доғланади. Ёғ бироз совугач ун солинади. Қозон яна оловга қўйилиб, ун қизартириб қовурилади. Сўнгра шакар шарбати қуйиб, паст оловда мунтазам кавлаб турилади. Ҳолвайтар бироз қуюқ тортгач, ликопчаларга сузиб, дастурхонга тортилади.\nCофи ош ёхуд Бухороча палов\nЁғ (зиғир ёғи) – 300 гр\nГўшт – 1 кг\nМайиз – 200 гр\nГўшт бўлакларга бўлиниб, сувда яхшилаб ювиб олинади ҳамда қайнатиш учун қозонга солинади. Қайнаш жараёнида кўпиклари олиб турилади. Кейин тўғралган пиёз солиниб, тузи ростланади.\nГуруч алоҳида идишда қайнатилади. Кавлаб турилиб, гуруч нимпишганда олинади. Докага солиб суви сирқитилади ҳамда шундайлигича қолдирилади.\nМайизни илиқ сувда ивитиб қўямиз.\nҚайнаётган гўштга сабзи ва майиз қаватма-қават солинади – бир қават сабзи, бир қават майиз. Сўнгра сабзи пишгани текширилади. Пишгач унга гуруч солинади (қайнаётган гўштдан гуруч миқдорига қараб суви олинади. Кейинчалик гуруч солинганда суви кўп бўлса, ош ланж бўлиб қолиши мумкин).\nСковородкада ёғ доғланади.\nГуруч солингач, 5 дақиқа димланиб, ёғни гуруч устидан соламиз (1 кг гуручга тахминан 300 гр ёғ етади). 2 дақиқадан сўнг ҳаммага машҳур Бухоронинг софи оши тайёр.\nБу таомни тайёрлашда бироз меҳнат талаб қилинсада, аммо қилган меҳнатига арзийдиган жуда мазали таомлардан ҳисобланади. Бу таом байрам дастурхонингизни кўркига кўрк қўшиб тургувчидир. Қаймоқ ёки майонезга туз, зиравор ва қизил бўлғори ҳамда майда қилиб тўргалган саримсоқни қўшиб аралаштирасиз. Ҳосил бўлган қоришмани устию ичи тозаланган товуқни аввал яхшилаб устига, агар ортса ичига ҳам суртиб чиқасиз.\n2.\tКартошка 3-4 та\n3.\tПомидор 1-2 та\n4.\tБулғор қалампири 1та\n5.\tПиёз 1 та\n6.\tЗабзи 1та\n7.\tСаримсоқ бўлаги 4-5 дона\n8.\tЛимон 1та\n9.\tСари ёғ 70 гр\n10.\tТуз, зиравор ва ошкўкатлар таъбингизга кўра.\n1.\tМайонез ёки қаймоқ 150 гр\n2.\tСаримсоқ бўлаклари 4-5 дона\n3.\tҚуритилган қизил булғори ярим ош қошиқ\n4.\tТуз ва зираворлардан зира, қора мурч, кашнич уруғи ва кийик ўти керак бўлади.\nҚаймоқ ёки майонезга туз, зиравор ва қизил бўлғори ҳамда майда қилиб тўргалган саримсоқни қўшиб аралаштирасиз.\nҲосил бўлган қоришмани устию ичи тозаланган товуқни аввал яхшилаб устига, агар ортса ичига ҳам суртиб чиқасиз.\nЮқорида санаб ўтилган пиёз ва лимондан ташқари ҳамма сабзавотларни жуда хам йирик ва жуда ҳам майда бўлмаган шаклда, пиёзни эса ярим ҳалқа шаклида тўрғаб ҳаммасини бир идишга соласиз, лимонни ярмини сиқиб сувини сабзавотларга қўшилади ва таъбга кўра туз, зиравор ҳамда ошкўкатларни солиб аралаштирасиз.\nТўғралган, тузланган ва таъмланган сабзавотларни, бир неча бўлакларга бўлинган сариёғ билан, устию-ичига қаймоқ суртилган товуқни орқа қисмидаги тешикдан тиқиб тўлдирилади ва қолган яримта лимони тешикка тиқиб қўйилади, бу лимон биринчидан қопқоқ вазифасини адо этса, иккинчидан хуштаъмлик беради.\nТовуқ оёқлари учини бир бирига ёпиштириб ип билан бойлаб қўйинг, бу биринчидан қопқоқ вазифасини адо этаётган лимонни тушиб кетмаслиги таъминласа, иккинчидан пишгандан кейин иплар ечилгач, чиройли кўриниши учундир.\nЧуқурроқ патнисни озроқ ёғлаб товуқни қўйинг, агарда сабзавотлар ортиб қолган бўлса уларни товуқ аторфига териб қўйиб, товуқ устини махсус зар қоғоз (фолга) билан ёпиб темир тандирга (духовка) 40 дақиқага паст оловда қўйиб, сўнгра товуқ устини очиб 20-30 дақиқага баланд оловда қизартириб олинади.\nТайёр бўлган димланган товуқни бир каттароқ лаганга бутунлигича қўйиб, лаганни ўз дидингизга қараб безатиб дастурхон кўркига кўрк қўшиш учун тортиқ қилинади.\nПалов хусусда тинмай гапириш мумкин, ҳар гал паловимиз ҳақида гап кетганда палов бу миллий томлар фахри, сарбони, қироли, ташриф қоғози ва ҳоказолар дейилади. Баъзи бир манбааларда, палов келиб чиқиши, тарихи Ибн Сино Бобомиз даврига бориб тақалишини ва Ибн Сино бобомиз ўз беморларини айнан палов билан даволаганлар ҳам дейишади.\nАйни пайтда палов тарихи ҳақидаги маълумотлар билан танишини бироз кейинга сурамизда, тайёрламоқчи бўлган чойхона паловимизга навбат берамиз.\nНоми ҳам билдириб турганидек, бу паловини асосан чойхонада, бир неча кишилик улфатлар учун тайёрлашади. Қўй ёғ, қўй гўштларига бўлгани боис жуда ҳам калорияли таомлардан хисобланади.\n1.\tҚўй думбаси 400 гр\n2.\tҚўй гўшти 1 кг\n3.\tГуруч 1 кг\n4.\tСабзи 1 кг (бўлса сариқ, бўлмаса қизил)\n5.\tПиёз 300 гр\n6.\tТуз ва зираворлар таъбингизга кўра\nҚозонга 2х2 см кубик шаклида тўғраб олинган думба ташлаб, жизза тилла ранг тусга кириб, ёғи чиққунга қадар эритилади ва жиззасини сузиб олинади.\nҚизиб турган ёғга аввал ярим халқа шаклида тўғралган пиёзни ташлаб, пиёз жигарранг тузга киргунча қовурилади, бу жараён кейинчалик чойхона паловимизга рангини чиройлик чиқишини таъминлайди.\nЖигарранг тусга кирган пиёз устига 2х2 см кубик шаклида тўрғаб олинган гўшт солиб, гўштни суви чиқиб тугунча қовирилади, бу орада туз солиб юборса ҳам бўлади. Сўнгра сомон шаклида тўғраланган сабзи ташлаб 3-4 дақиқа қовуриб кейин сув қўйиб 5-6 дақиқа қайнатилади. Сув қайнаб чиққач тузини кўриб, кам кўсти бўлса тўғирланади, сўнгра илиқ сувда ивитилган гуручни қозонга аввал четидан бошлаб, кейин ўртасига солинади.\nПаловни тайёрлаш жараёни нақадар муҳим бўлса, дамлаш жараёни унданда ҳушёрликни талаб қилади, бўлмаса натижа кутилганидек чиқмаслиги мумкин.\nҚозонда ичидаги гуруч имкон қадар бир хилда қайнаши керак бўлади, остидаги олов бўлса жуда ҳам баланд ҳам, паст ҳам бўлмаслиги лозим.\nЧунки паст оловда палов гуручлари бўшашиб ланж бўлиб қолиши мумкин, баланд оловда эса хали гуручлар буғланмасдан, пишмасдан олдин суви тугаб, тагига олиши мумкин.\nСуви қайнаб тугаган ва 2-3 марта айлантирган гуручни ўртага тўплаб, устига зирани эзиб солиб юборасиз, таъбга кўра майиз ҳам қўшиб, 15-20 дақиқага димлаб қўясиз.\nНорин ватани Тошкент бўлгани боис, Пойтахтда жуда ҳам машҳур таом ҳисобланади, бу таомни тайёрлашда кишидан бироз меҳнат талаб қилинадию, аммо тайёр бўлгач таомни тановвул қилиш чоғида роҳатбахшлигидан, қилган барча меҳнатлар унутиб юборилади. Норин тансиқ таом турига киргани боис, одатда байрам ёки бирон бир маросимларда меҳмонларга тортиқ қилинади.\n1.\tУн 400 гр\n2.\tТухум 1 та\n3.\tТуз 15 гр\n4.\tСув 150 гр\n1.\tОт гўшти 700 гр\n2.\tҚази 1 та\n3.\tЎсимлик ёғи\nУн, тухум, сув ва тузни аралаштириб, яхшилаб хамир қорилади. Сўнгра қорилган хамирни юпқа қилиб ёйилади ва тахминан 20х20 см ҳажмда квадрат шаклида кесилади.\nОзроқ туз ва ўсимлик ёғи қўшиб қайнатилган сувга, қайнаётган сув идишини ҳажмига қараб, 2-3 тадан хамир бўлакларини солиб қайнатиб олинади.\nБир марта қайнаб чиққач хамирларни сузғичда сузиб олиб, хамир ёпишиб қолмаслиги учун хамирни имкон борича тезроқ ёйиб қуритилади, бир томони қуриб қўлга ёпишмайдиган ҳолга келгач хамирини айлантириб ости қуритилади. Бўлинган хамирларни шу зайлда ҳаммасини қайнатиб, қуритилади.\nСўнгра қуриган хамир бўлакларни ҳар бирини орасини ўсимлик ёғи билан ёғлаб, бир идишга тахланади ва ўша ёғлаб тахланган хамир бўлакларини энига 4-5 см да лента қилиб кесилади.\nОдатда яхши қуримаган ёки хамир қатламлари орасини яхши ёғланмаганлиги учун, тўғралган хамирлар бир бирига ёпишиб қолиши мумкин, шу нуқтасига хам алоҳида эътибор беринг.\nКераклича тузланган от гўштини қази билан 1-1:30 соат мобайнида милтиллатиб қайнатиб олинади. Қайнатиб олинган гўштни майда қилиб тўғраб, юқоридаги уграланган хамирга қўшилади ва ўсимлик ёғ қуйиб, таъбга кўра зирани янчиб бирга аралаштирилади.\nНоринни одатда ликопчага бир кишилик солиб, устига 2-3 бўлак қази ва майин қилиб тўғралган пиёз қўйиб тортиқ қилинади.\nСалат номини ўқиб, куз фаслидаги дарахтларни олтин тусга бурканган, гўзал бир манзара, кўз олдингизда гавдаланган бўлса ажаб эмас. Бу салатимиз ниҳоятда хуш таъм бўлиб, ҳам салат ўрнида, ҳам бирон бир гўштли таом ва кабобларга гарнир ўрнида ҳам тортиқ қилишингиз мумкин.\nКеракли маҳсулотлар: (2-3 порция учун)\n1та қизил булғор қалампири\n1та сариқ булғор қалампири\n1та яшил булғор қалампири\n1 та помидор\n2 бўлак саримсоқ\n1 ош қошиқ ўсимлик мойи\n0,5 боғ кашнич ва таъбга кўра туз\nИложи борича булғор қалампирини пўсти қалинроғи танлаб олинади, саримсоқдан бошқа ҳамма сабзавотларни кабоб каби сихдан ўтқазиб, оловда ҳар томони қизартирилиб олинади. Қизартириш жараёнида агар булғор қалампири пишса, унда помидор билан бирга бир четга олиб қўйиб совутасиз, бақлажонни эса яна бироз пишиши ва юмшаши учун темир тандирга (духопкага) 5 дақиқага қўйилади.\nТозаланган сабзавотларни сомон шаклида кесиб, унга майда тўғралган саримсоқни ва кашнични тўғраб қўшасиз.\nДастурхога тортишдан олдин туз ва ёғ қуйиб аралаштириб, ликопчаларда тортилади.\nТуз ва ёғини олдинроқ қўшиб аралаштириб қўйсангиз суви чиқиб кетиши мумкин.\nТошкент салати, XX асрнинг 50 – йилларида Ўзбекистон, Грузия ва Озарбайжондан машхур ошпазларини Москвага чақиртириб, ўша ҳалқ тоамлари билан танишиб чиқиш ва татиб кўриш вақтида асос солинган”, деб ёзади машҳур кулинар ёзувчиси Сталик Ханкишиев.\nБу салатни ҳар ким ҳар хил аташи мумкин, аммо Миллий Таомлари китобларида, бу салатни номланиши “Тошкент” деб ёзилган.\nҚолаверса, баъзи кулинар китобларида салат учун гўшт қайнатилган бўлиши керак дейилган, лекин баъзида гўштни қовуриш кераклиги ҳақида ҳам учратиш мумкин.\nБиз буларнинг бири ҳақ, иккинчиси ноҳақ дейишдан ўзимизни тиямизда, диққатимизни салат тайёрлашга қаратамиз.\nКеракли маҳсулотлар: (1 порция учун)\n40 гр турп\n60 гр гўшт\n40 гр пиёз\n40 гр майонез таъбга кўра қаймоқ ёки сметана\nБир дона қайнатилган тухум\nМаҳсулотлар сомон шаклида тўғралади. Сомонча шаклда майинроқ тўғралган турпни 10-15 дақиқага муздек сувга солиб қўйинг. Гўштни кимдир қайнатилганидан фойдаланса, кимдир пиёз билан қовуради. Қайнатилган ёки қовурилган гўшт, қовурилган пиёз, турп, майонезни, таъбга кўра туз ва мурч қўшиб, бир идишда аралаштирасиз.\nДеярли тайёр бўлган салатни, ликопчага соласиз ва устидан қайнатилган тухумни, қирғични майда тешигида ўтқазиб сепасиз ва дастурхонга тортиқ қиласиз.\nКеракли маҳсулотлар: (2 порция учун)\n100 гр булғор қалампири\n30 гр қаймоқ\n20 гр сариёғ\n1 бўлак саримсоқ\nТаъбга кўра укроп ва туз.\nБулғор қалампирни банди ва уруғидан тозаланиб, бутунлигини сақлаган ҳолда ювилади.\nШундан сўнг қайнаб турган сувга ботириб олингач, ичига қаймоқ ва сариёғ қўшилган қийма солинади. Совуқ сувга солиб олинган ва майда қилиб тўғралган бринзага майда тўғралган саримсоқ ва укроп аралаштирилади. Булғор қалампири япроқ шаклида кесиб қўйилади.\nШунга қарамай, эслатма ва маълумот сифатида баъзиларни санаб ўтсак фойдадан холий бўлмаса керак.\nНаъматак шарбати, нафақат ички аъзолар, жигар, буйрак, ичак, ошқазонларга фойда, балки қон айланиш ва сурункали касалликларни олдини олшида самарали фойда беради.\nТайёрланиши унчалик хам қийин эмас.\nЯхшилаб тозаланган 1 пиёла наъматак меваси қопқоғи зич ёпиладиган идишга 2 литр сув қуйиб, жуда баланд бўлмаган оловда, милтиллатиб 15 дақиқа давомида қайнатилади, таъбингизга кўра шакар қўшишингиз хам мумкин.\nИссиқ кунларда салқин холатида, совуқ кунларда иссиқ холатида ичишни тавсия этилади.\nЎрик меваларини совуқ сувда чайиб, данагидан ажратасиз. Шарбат учун сал қаттиқроқ пишган ўриклар танланади. Меваларни сирли катрюлкада қайнатинг ва керагича шакар аралаштиринг. Музлатгичда совутилган шарбат чанқоқни босади.\n2 кг ўрикка 3-4 литр сув ҳамда 2,5 стакан шакар етарлидир.\nСабзи шарбати нафақат тери, соч ва кўз нурини равшанлаштиришга фойда, балки буйрак, овқат хазм қилишни осонлаштиради ва иммунитетни кучайтиради.\nБу шарбатни тайёрлаш учун ортиқча куч ва меҳнат талаб қилинмайди, керак бўлган нарса бу сабзи, блендер ёки шарбат сиқиб чиқарувчи.\nСабзининг заха бўлмаган ширинроқ турини танлаб оласиз. Пўстини арчиб, блендер ёки шарбат сиқиб чиқарувчидан ўтқазасиз.\nАйниқса бир стакан сабзи шарбатига 1 ош қошик лавлаги сувидан қўшиб юборсангиз фойдали хусусияти янада ошади.\nТарвузни юрак ва буйрак билан боғланган шишларда истеъмол қилиш тавсия этилади. Жигар хасталикларида тарвуз шарбати организмдан фақат суюқликни чиқариб қолмай, балки уни енгил ҳазм қилувчи шакар билан ҳам таъминлайди.\nЯнги тарвуз ювилади ва 4 қисмга бўлиб кесилади. Лаҳими пўчоғидан ажратиб олинади ва майдаланади. Сўнгра лаҳм шарбати тўла ажралиб чиққунча сиқилади ва сиздириб олинади, хоҳишга қараб шакар қўшиш мумкин ва 5 – 10 дақиқа қайнатилади. Тайёр шарбат совуқ ҳолда берилади.\nБир стакан шарбат учун 200 гр тарвуз ва 5 гр шакар керак.\nҚовун шарбати бошқа барча сабзавот ва шарбатларга нисбатан кальцийга бой бўлиб ҳисобланади. Кальций эса суяк, тиш ва тирноқлар учун фойдалидир.\nШунингдек, қовун шарбати таркибида темир моддаси миқдори ҳам юқори.\nБундан ташқари қовун шарбати чанқоқ босди, асаб тизими ва ошқозон ҳазм қилишини, ҳамда танадаги сув ва туз мувозанатини сақлаб туриш билан бирга, асаб тизимини тинчлантириб, қувватлантирувчи восита сифатида таъсир кўрсатади.\nКеракли маҳсулотлар (1 литр учун)\nҚовун 600 гр\nСув 700 гр\nЯнги қовун уруғлари ва пўчоғидан тозаланади. Майда бўлакчаларга кесилиб бир идишга солинади ва шакар сепиб, салқин жойда 2-3 соатга қолдирилади, сўнгра сув қуйиб, 5 дақиқача қайнатилади ва совитилади. Шарбатни совуқ ҳолида берилади\nУзум шарбати чанқоқни йўқотади, қувват ва тетиклик беради, чанқоқни босади. Юрак – қон томирлари тизимининг вазифалари бузилганда айниқса фойдалидир.\nУзум 300 г\nШакар 100 г\nСув 1,5 л\nУзум меваси шохчаларидан, баргларидан тозаланади. Қайнаб турган сувга аввал узум солинади, сўнгра шакар солиниб 10 дақиқа қайнатилади.\nКомпотни салқин ҳолида тақдим этса, янада чанқоқ босди бўлади.\n10 та тухум (оқи, сариғи)\n2ст шакар (горкасиз)\n1ч/қ вазилин (пищевой)\n1ч/қ кабартма тузи ёки разрехитель\n2ст ун горкаси билан\n100г мак (2-3 қошиқ)\n10 та тухум оқи сариғи билан чақилиб, 2ст шакар солиб, 1ч/қ вазилин, 1ч/қ каб.тузи ёки раз-л солиб яхшилаб кўпиртирилади. Кўпик тайёр бўлгандан сўнг 2ст ун солиб, 2-3қ мак билан аралаштирилади. Тайёр бўлган хамиримизни духовка листига солиб, ўрта оловда 20-25мин. қўйилади. Пишиб чиқган бисквитни ленточка қилиб, 3 бўлакка бўлинади. Хар бир ленточка устига ирискали крем суртилиб, рулет шаклида ўралади.\n250г маргарин (уй хавосида юмшатилган)\n1 банка вар.згушонка\nМаргарин уй хавосида юмшатилиб яхшилаб мижилади сўнг вар.зг. қошиқлаб солинади, яхшилаб силлиқ крем холига келгунча аралаштирилади. Табга кўра ванилин солинади.\n1ст шакар ёки сах.пудра\n0.5 дракон кремига 1 ст шакар солиб, збивалька ёрдамида қаттиқ холатга келгунча кўпиртирилади.\n0.5 пиёла ун\nОкорачка қайноқ сувга 10-15 дақиқага солинади, суяклари чиқариб ташланади. Бунга туз зира солиб яхшилаб урилади, кейин 3-4 бўлакка бўлиб оламиз. Картошкаларни зигзаг пичоқ ёрдамида 4 бўлакка бўлиб, ёғда қизартириб оламиз. Сўнг 3 та тухум оқини кўпик холига келгунча кўпиртирилади. Тухум сариғи солиниб 3-4 марта аралаштирилади. Тайёр окорачкаларни аввал унга кейин тухум оқига буланиб, қизиб турган ёғда қизартилади. Суякларни хам қовурамиз. Қовуриб олган окор.ларни қозончага териб кетидан картошка терилади, яна товуқ яна картошка терилади. Тепа қисмидан помидорли соус қуйилади. Паст оловда 30 мин. пиширилади\n3та помидор, чеснок қирғичдан чиқарилади, 1 боғ укроп майдаланиб, табга кўра туз солиб аралаштирилади.\n10 та тухумга бисквит нони (тўртбурчак шаклда)\n6та тухумга белковий крем\nБисквит нони 3га бўлиниб, орасига қаймоқли крем суртилиб, устини белковий крем ёрдамида безаймиз.\n200гр сухой малако\n200гр жумо парашоги\n1пачка қизил ранг\n1пачка кўк ранг\nХамма нарса 10 ош қошиқдан солиниб, элакча ёрдамида элаб олинади. 2ош/қ зг.молоко 1ч/қ салат.ёғ солиниб яхшилаб пластилин холига келгунча мижилади. Хамир қаттиқ бўлиши керак. Қатиб қолмаслиги учун салафан пакетда сақлаймиз. Тайёр бўлган мастикамизни 2-3 бўлакка бўламиз, кейин ч/қ ранг қўшамиз. Мастикаларимизни клёнка ёрдамида ёямиз.\n1кг қаттиқ помидор\n1та окорачка (сувда қайнатилган)\n2дона свежий бодринг\n2дона тухум (сувда қайнатилган)\nХамма масаллиқ кубик шаклида тўрғалиб мойонез ёрдамида аралаштирилади. Бутун помидорларимиз ичи тозаланиб, туз сепиб қўйилади. Тайёр бўлган аралашмани помидорларимиз ичига соламиз.\n10та тухумга бисквит нони (листда)\n700гр малина вареньеси ёки желе (рангли)\n5та тухумга листга бисквит нони рулет шаклида ўралади. Рулетлар ораси очилиб желе суртиб чиқилиб ўраб қўйилади. Рулетларимизни 1-2см қилиб кесамиз. Формали идишга кесилган бисквитни терамиз. Ярми терилган суфле солинади ундан сўнг бисквит терилади. Музлаткичга 5-6 саотга қўйилади.\n1ст шакар горкаси билан\n2-3 ош қошиқ какао\n0.5литр қаймоқли крем\n0.5 порце шокол.глазур\n5та тухум оқини сариғидан ажратамиз, тухумни уриб бўлгач 2-3 ош қошиқ какао солинади, кўп аралаштирмай катта ёзув насаткаси билан листга чиқарилади. Ўртача оловга 30 мин.духовкага қўйилади. Пишгач 2 та пирожний орасига қаймоқли крем ромашка насадкаси билан суртилади, бир-бирига ёпиштириб устига ром. насадкаси билан безалиб, устидан шок.глаз.қуйиди\n1 коса картошка фри\n1 коса қайнатилган гўшт\n4 дона қайнатилган сабси\n4 дона св.бодринг ёки 2 дона туз.бодринг\n4 дона қайнатилган тухум\nХамма масаллиқлар сомонча шаклида тўрғалади. Тухум алохида қирғичдан чиқарилади. 1-картошка фри, сўнг хар бири орасига майонез, сўнг гўшт, сабзи, бодринг терилади. Устидан мойонез тухум оқи яна майонез, тухум сариғи кейин кўкатлар сепилади. Стакан олингач ўртасини гарох, анор, маккажўхори билан тўлдириш мумкин. Табга кўра туз.\n3 пачка желатин\n12 ош қошиқ сув\n1 порц қаймоқли крем\nЖелатинга сув қуйилиб, 10 дақиқага ивитиб қўйилади. Тайёр бўлган желатинни парда эритиб оламиз, совугандан сўнг ипсимон қилиб, қаймоқли крем устидан қуйилади.\n10та тухумга какаоли бисквит нони (тўртбурчак қолипда)\n0.5 кг шакар\n2та қора плит.шоколат\nБисквит 4 бўлакка бўлинади, 1 бўлагидан 5та ленточка 2-дан 4 та ленточка кесилади, колган 2 бўлаги кесилмайди. Кесилмаган бўлак қўйилади,. Ленточкаларни қўйиб устидан орасига суфле қуйилади, сўнг яна ленточкалар қўйилиб ораси суфле билан тўлдирилади қолган 1 бўлак бисквит билан ёпилиб крем суртилади. Устига пичоқ билан чизиб олиниб, қирғичдан чиқарилган шоколад 1 тарафига стружка сепилади шахмотка тарзида.\n200гр ёнғоқ мағизи\n200 гр сах.пудра\nМаргаринни уй хавосида юмшатиб оламиз, 0.5 литр қаймоқ ёки сметана қўшиб, яхшилаб аралаштирамиз ун солиб юмшоқ хамир қорилади. Тайёр бўлган хамрни 3-4 бўлакка бўлиб, 0.5 ёки 1 соат тиндирилади. Хамир ёйилиб 2 смли ленточкалар кесилади. Начинка солиб у ён бу ёнга ўралади, листга териб 10-15 мин.да ўртача оловда пиширилади. Бу печенье қизармайди пишгач сах.пудрага беланади.\n200гр ёнғоқни жувада эзиб оламиз, 1ст шакар, 1 та тухум солиб аралаштирамиз.\n1дона товуқ оёғи (сувда қайнатилган)\n4 дона тухум (сув. қай.)\n1 банка жўхори\n4 дона св.бодринг\n1 пиёла қайнатилган гуруч\n500 гр мойонез\n1 пачка крап.палочка\nТухум, бодринг, крап.палочка, окорачка майда кубик шаклида тўрғалади. Устидан қайнатилган гуруч солиниб, мойонез қўшиб аралаштирамиз. Табга кўра туз солинади.\nБисквит 3 литрли юмалоқ қозонда пишириб олинади.2га бўлиниб ичига зав.крем суртилади. Мастикага қизил ранг аралаштириб қанотлари учун жувада ёямиз. Қанотларига ёпиштирилади. Мастикага какао солиб каричновой рангга бўяймиз. Сўнг у хам жува ёрдамида ёйилиб, оғзи қисмига жойлаштирамиз. Какаоли мастикадан холларини, кўз, қош, оғзини оқ мастика билан ясаймиз.\n1та тухум оқини купиртирилади, сўнг 300гр сах.пудра элакчадан ўтказиб солинади. Яхшилаб аралаштириб, парда эритиб совитилган желатен ипсимон қилиб қуйилади. Насадкада ажорлар ясалгандан сўнг уй хавосида 1 кун қуритилади.\nТуғилган кун торти\n10та тухумга бисквит нони (юмалоқ)\n4 та тухумга бисквит нони\n700гр қаймоқли крем\nБисквит нонимизни 3га бўлиб, қаймоқли крем суртилади. Устидан дракон креми насадка ёрдамида чиқарилади. Шпатер билан текисланиб, атиргул насаткаси билан парда чиқарилади. Кейин парда насадкаси билан яна гул чиқарилади.\n10 талик қолипга бисквит нони юмалоқ\n6 талик тухумга бисквит нони\n700 гр қаймоқ\nБлеск, бусинка, желе рангли\nБисквит 2га бўлинади орасига қаймоқли крем суртилиб устига дракон креми суртилади, четларига кивилар 1 қатор терилиб, ўртасига желе қуйилади. Пушти ранг қўшилиб, парда насадкаси билан 2қатор қилиниб парда чиқарилади.\n100 гр маргарин, 250гр маргарин\n2-3 та тухум\n1 о/қ дрожа\nСут илитиб (қўл куяр куймас) 100гр маргарин 2та тухум солиниб, 2ст шакар, 1ч/қ туз 1кг ун солиб юмшоқ хамир қорамиз. Қўлга ёпишадиган хамир бўлади. Хамирни идишдан олиб, ун сепиб қўлга ёпишмайдиган бўлгандан сўнг салафан пакетга ўраб, уй хароратига қўйиб қўямиз. 1 марта кўпиб чиқгач муштлаб, яна ўраб қўямиз. Бу хол 3 марта такрорланади. Хамир ёйиб олиниб ичига 250 гр маргарин қирғичдан чиқарилиб солинади. Рулет шаклида ўралади, 5-6 бўлакка бўлиниб, холодильникка 30-60 мин.га қўйилади. 1 бўлак хамирни олиб ёямиз 5-4 бўлакка бўлини згуш.ва мак сепилади рулет шаклида ўралиб устига тухум сариғи суртилади ва яна мак сепилади. 30-60мин. листда туради сўнг 10-15 минут духовкага қўямиз.\n1 банка зг.молоко\n10 та тухумга бискивит нони (туртбурчак қолипда).\n1 л қаймоқ.\n1 порция маслений крем ёки қаймоқли крем.\nБискивитни 2га бўлиб орасига қаймоқли крем суртамиз, устини хам текислаб оламиз кейин устидан паматка қуямиз. Ўртача ромашка насадкасида безатиб оламиз.\n0,5 кг шакар.\n2та шоколад (плитичние оқ)\n1ст бодом мағизи.\n1та лимон кислота (пичоқ учида)\n3та тухум оқи сариғидан ажратилиб қаттиқ кўпиқ холига келгунча урамиз. Кўпик холига келгандан кейин 1ст горкаси билан шакар соламиз. Тайёр бўлган безени листга қоғоз қўйиб устидан бодом териб кейин ўртача ёзув насаткаси орқали беземизни сиқамиз. Кейин қўлни хўллаб устини текислаб чиқамиз. Паст оловга газга қўямиз, плиточной шоколатни эритиб, рафаэллони бортириб оламиз. Ундан сўнг какос.ст.га хам белаймиз.\n500гр смитана ёки қатиқ\n1ч/қ чайная сода\n3 дона тухум сариғи\n250гр маргарнига 2ст шакар 3та тухум сариғи, 0.5 кг сминатага 1ч/қ амони ва чай.сода, ун солиб, юмшоқ хамир қорамиз. Ундан кейин тайёр хамирни ёйиб, ўртасига озгина творог солиб гулли пичоқда кесиб олиб, ўраймиз. Духовкага 30-35мин. қўямиз.\nИдишга қаймоқ, какао, шакар солиб яхшилаб аралаштирамиз. Кейин ўрта оловга газ устига қўямиз сметана холига келгунга қадар аралаштириб турамиз.\nБелый глазур (прияник устига)\n3та тухум оқига 300гр сах.пудра пичоқ учида лим.кислота солиб яхшилаб аралаштирамиз, сўнг сироп тайёрлаб қуямиз. 0.5ст шакарга 3ош/қ сув қуйиб, газга қўямиз поқиллаб чиққунгача.\n1 порция шакол. глазур\n6та тухумга бисквит нони листда, 6та тухумга какаоли бисквит нони листда пишириб оламиз. Какаоли бисквитни 7та ленточкага, оқ бисквит нонини 8та ленточкаларга бўламиз. Жами 15та ленточка бўлади. 1 – 5дона ленточкамизни қўйиб, устидан қаймоқли крем суртамиз, уни устидан 4 та ленточка қўйиб яна крем суртамиз яна уни устидан 3та яна крем ва 2та яна крем ва охири 1та ленточка қўйиб устма уст терамиз. Устидан қаймоқли кремни суркаб шок.глазур қуйиб, какос.ст билан безаймиз.\n1та буханка нони\n5дона қайнатилган тухум\n0.5кг қиймага 1та буханка нони ушоғи 0.5ст сувга ивитилиб аралаштирилади. Табга кўра туз, зира, пиёз, чеснок қирғичдан ўтказиб соламиз. Унга 1та тухумни аралаштирамиз. Тайёр бўлган қиймани листни ёғлаб, устига ёйиб 5та пишган тухумни кетма – кет териб чиқамиз. Сўнг рулет холатига келтириб ўраймиз ва устидан тухум сариғини суртамиз уни устидан кунжут сепамиз. Ярим соатга ўрта оловда духовкага қўямиз\n3та тухум сариғи\nМаргаринни уй хавосида юмшатиб ун билан уқалаб оламиз. 3та тухум сариғи қўшамиз яхшилаб қотириб 4 бўлакка бўламиз. Тайёр бўлган хамиримизни холодильникка ярим соатга қўямиз. Хамирни қирғичдан чиқариб листга ёйиб духовкага ярим соатга қўямиз. Пишгандан сўнг жомга солиб совутамиз, оз – оздан згушонка қўшиб аралаштирамиз. Хўлланган ст.га тўлдириб ағдариб шакл чиқарамиз. Устидан ёнғоқ ёки сах.пудра сепамиз.\n10та тухумга бисквит нони (юмалоқ қолипда)\nКўпган нон хамирида ўрам шаклида саватча сопи\n1та дракон ёки белковий крем\nБисквит нони кесилиб орасига қаймоқли крем суртилади. Дракон кремига 1ст шакар билан кўпиртирилиб, тайёр бўлган кремдан саватча торти безатилади.\n6та тухумга оддий бисквит хамири тайёрланади, тайёр бўлган хамирни қопчага катта ёзув насаткасини ўрнатиб соламиз. Қоғоз солинган листга тошча шаклида чиқарилади. Тайёр тошчаларимизни 20-25мин.да қизиб турган духовкада пиширилади. Пишган тошчаларни қаймоқли кремга бўлаб тошбақа шаклига келтирилади.\n1ч/қ чой сода\nМаргарин билан унни уқалаб оламиз. 1ст смитана ичига сода, разрехитель солиниб юмшоқ хамир қорилади ва 3-4 бўлакка бўлиниб музлаткичга қўйилади. Музлат.дан олиб юпқа қилиб ёйиб 4 бўлакка бўлиб, бўлакларимизни яна 3 бўлакка бўлиб, начинка солиб, рагали шаклида ўралади. Листга териб 10-15 мин.да пишириб оламиз. Пишгандан сўнг сах.пудрага булаб оламиз.\n0.5кг кўк олма ёки творог солиб 3қошиқ манная крупа солиб аралаштирамиз.


Ума Турман отдан йиқилиб, жиддий жароҳат олди\n15:37 / 22.06.2016\nҲолливуд актрисаси Ума Турман отдан йиқилиб, жиддий жароҳат олди, дея хабар беради Page Six нашри.\nМанбага кўра, Сен-Бартелеми курортида актрисанинг фарзандлари унга маҳаллий ресторанлардан бирига киришда ёрдам берганини кўришган. Ташқаридан қараганда Ума Турманга худди сон соҳасида жарроҳлик операцияси ўтказилгандек кўринарди.\nАктрисанинг вакили айтишича, унинг мижози от иштирокидаги бахтсиз ҳодисанинг қурбони бўлган. Турман ёш зотдор тулпорда машқ қилаётган бўлган, от бирданига қўрқиб кетган ва чавандозни отиб юборган. Бунинг натижасида "Биллни ўлдириш" фильми юлдузи бир неча синиқ жароҳатлари олган.


Баҳодир Файз: Тоғли Қорабоғдаги воқеаларга оид кузатишларим « Ўзбекистон Халқ Ҳаракати\n30 September 2020 - 18:20\nБМТ Хавфсизлик Кенгаши Нью-Йоркда фавқулодда йиғин ўтказиб, “Тоғли Қорабоғ” низосини муҳокама қилди. Бирлашган Миллатлар Хавфсизлик Кенгаши Арманистон ва Озарбайжонни “зудлик билан жангларга чек қўйиш” ва музокараларни бошлашга чақирди. Тоғли Қорабоғ ишғол қилинганига 30 йил тўлмоқда аммо шу пайтгача низо тинч музокаралар йўли билан ҳал қилинмади.\nАҚШда яшаëтган публицист Баходир Файз бу можаро тарихи ва ечимларига оид ўз мулохазаларини Элтуз учун махсус ëзиб берди:\nАрманистон тарафидан қўллаб қувватланган ва ҳеч ким тарафидан тан олинмаган қуролли гуруҳ 30 йилдан бери Озарбайжон ҳудудлари ичидаги Тоғли Қорабоғ регионида ишғолчи ўлароқ турибди.\nТоғли Қорабоғ 90-нчи йиллар бошида Москва дастаги билан қуролланган армани жангарилари тарафидан ишғол қилинган, Озарбайжон тарихида “Ҳўжали қатлиоми” каби машъум фожеалар билан бизнинг ёдимизда. Аксар дунë давлатлари ва БМТ Тоғли Қорабоғ Озарбайжоннинг ҳуқуқий ҳудуди эканлигини тан олиб келади.\nФақат жанубий Кавказни назоратдан чиқаришни истамайдиган Россия эски империя ҳаёллари билан региондаки мавжуд муаммоларни янада чигаллштириб бир кризис ҳолига келтирди.\nИккинчидан, 1990-йиллардан фарқли ўлароқ, бу сафар Озарбайжон аниқ ҳарбий устунликка эга; агар Россия аралашмаса. (Исроил ва Туркияда ишлаб чиқарилган дронлар урушда Озарбайжонларнинг ҳаводаги устунлигини таъминлайди. Бундан ташқари мунтазам қўшинларда 66 минг аскар бор. Оғир артилерия, хусусан 500 танк мавжуд).\nРоссия Федерацияси Қуролли Кучлари 21 ва 26 сентябр кунлари “Кавказ-2020 машқлари” деб номланган йирик машғулот ўтказди. 80 минг шахсий таркиб, 250 та асосий жанговар танклар, 450 та зирҳли техника, 200 та қурол ва кўп ўқли ракета ташувчилар, жанговар самолётлар қатнашди.\nТатбиқотда ракеталарга қарши ҳужум тизимлари билан машҳур С-400 ва С-300 ишлатилди.\nОзарбайжоннинг Россия таклифига рад жавоби, назаримда Путинни газаблантирган кўринади.\nАрманистон сентябр ойининг бошидан Озарбайжонга қарши 1994 йилдан бери амал қилиб келинаётган сулҳ тартибини бузди. Россия машғулотларининг сўнгги кунида Арманистон Тоғли Қорабог атрофида ҳужумлар бошлади.\nРоссия машғулотларининг расмий асоси “аксилтеррорчилик фаолияти” эди. Аммо оғир қуроллар ва ишлатилган С-400 лар шуни кўрсатадики, Путин кучини намойиш қилиб, Кавказни ўзининг “орқа боғчаси” эканини кўрсатмоқчи.\nҲуллас бу ҳужумларнинг орқасида Путин “шоу” турибди.\nАммо Озарбайжон эндиликда Совет империяси таркибида бўлган “содиқ мустамлака” давлат эмас.\nБугунги Озарбайжон нефт даромадлари билан мустаҳкамланди, армиясини модернизатсия қилди, қурол тизимларини Россия монополиясидан озод қилди.\nАлбатта собиқ империя ҳаёллари қураётган Путин учун бу жараёнлар олди олиниши керак бўлган бир таҳлика эди.\nТарихимиздан биламизки, Чор Россияси ҳам, Сталин ҳам “Пантуркизм” қўрқуви эвазига Кавказ ўлкаларидаги туркларнинг мавжудлигини тарқатиб юбориш ва Арманистонни кучайтириш сиёсатини олиб борди.\n1914-1918 йилларда Озарбайжон Республикасининг майдони 140 минг квадрат километрни ташкил этар эди; Совет ҳукумати даврида 87 минг квадрат километргача қисқартирилди.\nТуркия ва Озарбайжон муносбатлари\nСовет Иттифоқи қулаб, Озарбайжон мустақилликка эришгани натижасида Туркия ҳукуматлари, жумладан ҳозирги Эрдўғон иқтидори ҳам ҳар доим Туркия билан муштарак маданият, тил ва қон боғи бўлган Озарбайжон муносабатларида “икки давлат – бир миллат” стратегиясини қўллаб келди.\nТуркия узоқ йиллардан бери Озарбайжон билан иқтисодий ҳамкорлик билан биргаликда, ҳарбий соҳаларда жумладан Озарбайжон армиясини замонавий “Инсонсиз ҳаво воситалари” дронлар, замонавий ҳарбий технология билан таъминлаб турди.\nБу мувозанат 20-асрнинг бошларида бўлгани каби, 21-асрнинг бошларида ҳам Рус ва Арман параноясига сабаб бўлиб келди.\nБу иттифоқ тамаллари фақатгина қардошлик боғлари билан эмас балки тарихий Усмонли -Туркия-Озарбайжон тақдири билан чамбарчас боғлиқ эди.\nАммо, бизнинг мустақил деб атайдиган Турк давлатлари қардош Озарбайжонга дастак бўлишлари керак.\nОзарбайжон, Қорабоғ масаласи бутун Турк дунёси ва Туркистон турклари масаласи бўлиши керак. Ўзбекистон, Қозоғистондан Татаристон, Ёқутистон туркларига кадар…\nТурк жумҳуриятлари иқтисодий масалаларда, нафақат пул керак бўлганда қардош эканликларини эсламасликлари, балки ҳар доим, жадидчи боболаримиздан Исмоил Гаспирали айтганидек “Тилда, Фикрда, Ишда Бирлик” бўлишлари керак.\nБуюк турк файласуф шоири Зиё Гўкалп айтган каби, «Барча турклар бир армия, жангда қатнашмаган қочоқдир. Қадим ëзувларда айтилган каби урушдан қочган олчоқдир»


Свитолина 27 апрель куни старт оладиган турнирда иштирок этади + ФОТО / Olamsport.com\nСвитолина 27 апрель куни старт оладиган турнирда иштирок этади + ФОТО\nТеглар : ТеннисСвитолинаУкраина\nУкраиналик теннис маликаси Элина Свитолина Мадрид турнирида иштирок этиш учун таклиф олди.\nТабиийки, Mutua Madrid Open турнири виртуаль тарзда ўтказилади. Свитолинадан ташқари, аёллар ўртасидаги баҳсларда Анжелик Кербер, Карла Суарес Наварро, Кристина Младенович, Эжени Бушар, Виктория Азаренко, Кики Бертенс, Фиона Ферро, Мэдисон Киз ва Йоханна Конта ҳам қатнашади.\nЭркаклар ўртасидаги турнирда эса Рафаэль Надаль, Александр Зверев, Энди Маррей, Карен Хачанов, Гаэль Монфис, Давид Гоффен, Фабио Фоньини, Жон Изнер, Люка Пуй, Диего Шварцман каби ракетка усталари иштирок этиш истагини билдиришган.\nҲар бир турнирдаги 16 иштирокчи 4 та гуруҳга ажратилади. Ҳар бир квартетда дастлабки икки ўринни эгаллаган теннисчилар чорак финалга йўл олади. Мадрид турнири 27-30 апрель кунлари бўлиб ўтади. Виртуаль турнирдан тушган маблағ коронавирус пандемиясидан азият чекаётган инсонлар учун сарфланади.


Эрон олий раҳбари Наврўз нутқида аҳолини бирдамликка чақирди\n02 август 2021, Тошкент вақти: 10:09\nЭрон олий раҳбари оятуллоҳ Али Хоманаийнинг фикрича, эронликлар янги коронавирусга қарши курашда бошқаларга намуна бўла оладиган фидоийлик кўрсатмоқда.\n20 март куни – Наврўз арафасида телевидение орқали қилган мурожаатида олий раҳбар:\n- Янги касаллик, яъни коронавирус тарқалишига тўхталадиган бўлсам, эронликлар кўрсатган фидоийлик шунчалик намунали бўлдики, ҳатто хорижликлар қойил қолди. Асосан тиббий гуруҳлар, шифокорлар, ҳамширалар, ёрдамчилар, бошқарувчилар ҳамда шифохоналарнинг бошқа ходимлари фидоийлик кўрсатишмоқда, — деди.\nХоманаий эронликлар сув тошқинлари, зилзила, санкциялар ва коронавирус каби иллатларга тўла бўлган оғир йилни ортда қолдираётганларини айтди.\nОлий раҳбар эронликларни мушкулликларга тўла эски йилни орта қолдириб, янги йилда аҳил бўлишга ва бирдамликка чорлади.\nЭронда янги COVID-19 коронавируси тарқалишда давом этмоқда. Бугунга қадар мамлакатда 1284 нафар одам вирус туфайли ҳалок бўлди.\nЭрон расмийлари аҳолини Наврўз кунида уйда ўтиришга чорламоқда. Одатда форс янги йили бўлмиш Наврўзда юз минглаб одам дўсту қариндоши олдига саёҳат қилади.\nКоронавирусга қарши кураш доирасида Эронда мактаб ва университетлар ёпилди, спорт ва маданий тадбирлар ман этилди.


Жорий йил 18 ноябрь куни соат 16.00 да Халқ депутатлари Ўртачирчиқ тумани кенгаши доимий комиссияси Халқ демократик партиясидан депутат Феруза Бабашеванинг одоб-ахлоқини муҳокама қилади. Бу ҳақда Бабашеванинг ўзи ижтимоий тармоқ орқали чиқишида билдирди.\nХалқ ноиблиги унга фақат таҳқир ва тазйиқдан бошқа нарса бермаганини урғулаган Бабашева депутатлик гувоҳномаси ва кўкрак нишонини қайтариб, истеъфо беришини маълум қилди. Ўз чиқишида у Тошкент вилояти ҳокимлигидаги коррупционер мулозимлар билан курашиш «бесамарлиги»ни таъкидлаб, ўзининг «мағлуб» бўлганини таъкидлаган.\nБундан олдин тармоққа сиздирилган видеода Халқ депутатлари Ўртачирчиқ тумани кенгаши депутати Феруза Жўрабековна Бабашева дея ишонилган аëл кишининг бир эркак билан яланғоч ҳолда ëтгани акс этган эди.\nФеруза Бабашева ўзининг ижтимоий тармоқдаги саҳифасида тарқалаётган видеоларга муносабат билдириб, бунда Тошкент вилояти ИИБ ходими Зиёдулла Раҳимовни айблаб чиққанди.\nВоқеалар силсиласи. Феруза нега «шарманда» қилинди?\n9 ноябрь куни прокуратура маҳаллий депутат Феруза Бабашевани «Aгробанк» бўлими бошлиғининг аризаси асосида дахлсизлик ҳуқуқидан маҳрум қилиш таклифини киритган эди. Бир неча кун ўтиб ижтимоий тармоқларда октябрь ойи бошида тезкор ходимлар олгани тахмин қилинган тасвирлар тарқалди.\nВидеода депутат аëлнинг эркак билан тўшакда кўрсатилган тасвирлар бор эди. Феруза Бабашева эса вилоят ички ишлар бошқармасини таҳдид ва босимда айблади.\nТармоқ фаолларининг бир қисми халқ депутатини ҳимоя қилди. Бир қисми эса қоралаб чиқди. Бабашева мансуб бўлган ЎзХДП ватандошларнинг шахсий ҳаётга аралашишга йўл қўйиб бўлмаслигини эслатди.\nОилали бўлатуриб эркин жинсий ҳаëт кечирган Феруза Бабашеванинг тармоқдаги фаол аëллардан бир нечтасини «ғар» ва «бузуқ» деб ҳақорат қилгани ҳақидаги маълумотлар «Элтуз» тасарруфида мавжуд. Бабашеванинг ўзи ҳам ўзининг «фаришта» эмаслигини сўнгги чиқишларида ошкора тан олган.\nТошкент вилояти ИИБ томонидан маълум қилинишича, 2 октябрь куни бошқарма тезкор ходимлари томонидан маҳаллий аҳолидан бирининг аризасига кўра «фоҳишахона очилгани юзасидан» назорат рейди ўтказилган.\nРейд асносида бир кўрпа остида яланғоч ëтган аёл Ф.Б. ва эркак Д.Ш. тезкор тасвирга олинган. Улар “жинсий алоқада» бўлганига иқрор бўлишган. Баёнотда айтилишича, бу оператив видеонинг тармоқда тарқалиши билан боғлиқ ҳолатлар ўрганилмоқда.\nФеруза Бабашеванинг тармоқда айтишича, ўша куни уни уч соат ушлаб туришган (бошқаларни қўйиб юборишган), жим туришини айтиб, тушунтириш ва кафолат хати ёзишга мажбурламоқчи бўлишган. Унинг сўзларига кўра, ИИБ ходимлари унинг бармоғини синдиришган.\nБабашева ўз чиқишида ўзини қўллаб-қувватлаётган халқдан узр сўраб, ички ишлар органларининг “уятсиз ва бадбашара” ходимлари ва раҳбарларини жавобгарликка тортишни талаб қилган.\n28 август куни Тошкент вилояти Ўртачирчиқ туманидаги «Амфитеатр» мажмуасида Ўзбекистон мустақиллигининг 30 йиллигига бағишланган байрам тадбирини ўтказиш вақтида ички ишлар органлари ходимлари ҳамда Халқ депутатлари туман кенгаши депутати Феруза Бабашева ва халқ депутатлари Чирчиқ шаҳри кенгаши депутати Жаҳонгир Тўлаганов ўртасида зиддият юзага келгани тармоқда муҳокама бўлган эди.\nВилоят ИИББ матбуот хизмати хабарида тадбирда хизматдаги ходимлар томонидан байрам тадбирига келган Феруза Бабашева ва Жаҳонгир Тўлаганов тиббий ниқобсиз бўлганлиги сабабли кириш йўлагида тўхтатилгани ва карантин қоидаларига риоя қилган ҳолда ҳимоя ниқобини тақиб киришлари ҳақида огоҳлантирилгани айтилган.\n«Жараёнда Феруза Бабашева ўзининг депутат эканини ва дахлсизлик ҳуқуқи борлигини пеш қилиб, хизмат вазифасини бажараётган ИИБ ходимларини „шармандалар“ деб камситган ва ушбу жараёнини тўғридан-тўғри 7 дақиқа 53 сония давомида видеотасвирга олиб, онлайн тарзда „Fecebook“ ижтимоий тармоғига узатган», дейилади ИИББ хабарида.\nФеруза Бабашева ЎзХДП Ўртачирчиқ тумани кенгаши раислигига тайинланиб, депутатликка сайлангунига қадар узоқ йиллар халқ таълими соҳасида ишлаган.\nУнинг сўзларига кўра, у 12 йил мактаб директори, сўнгра давлат ва мактабгача таълим бўлимлари бошлиғи лавозимларида ишлаган.\ndata-title="Туман кенгаши яланғоч расми тарқаган депутат ахлоқини кўриб чиқади" data-description="<!-- wp:paragraph --> <p>Жорий йил 18 ноябрь куни соат 16.00 да Халқ депутатлари Ўртачирчиқ тумани кенгаши доимий комиссияси Халқ демократик ..." data-image="https://eltuz.com/wp-content/uploads/2021/11/rasm4298460.jpg" data-url="https://eltuz.com/video/219057/" data-services="facebook,odnoklassniki,twitter,telegram" data-counter="ig">


Навоий шаҳри фуқаролари диққатига\nҲаж сафарига бориш учун рўйхатга олиш ва расмийлаштириштартиби ҳамда вазифалар\nҲаж сафарига бориш учун навбат рўйхатига кириш бўйича фуқаролар доимий турар жойидаги маҳалла фуқаролар йиғинига мурожаат этиши лозим.\nМаҳалла фуқаролар йиғинларига фуқароларни Ҳаж сафарига бориш истагида бўлган фуқароларни рўйхатга олишда қуйидаги вазифалар юклатилган:\n- фуқаро Ҳаж сафарига бориш учун ариза билан маҳалла фуқаролар йиғинига мурожаат этиш ва унга 2 та (3,5 х 4,5 ҳажмда) фотосурат, паспорт нусхасини илова қилиш;\n- маҳалла фуқаролар йиғини ҳузуридаги Ҳаж комиссияси фуқаро томонидан тақдим этилган ҳужжатларни ўрганиб чиқиш;\n- йил давомида Ҳаж сафарига бориш бўйича мурожаат этган фуқароларни маҳалла фуқаролар йиғини томонидан тикилган, рақамланган, муҳрланган, имзоланган дафтарга тартиб асосида рўйхатга олиш, унда рўйхатга фақат Ўзбекистон Республикаси фуқароларини қайд этиш ҳамда доимий истиқомат қиладиган манзилига кўра олиш;\n- маҳалла фуқаролар йиғини томонидан махсус тикилган, рақамланган, муҳрланган дафтардан кетма-кетликда туман Ҳаж жамоатчилик Кенгашига берилган квотага асосан тавсия қилиш.\nМаҳалла фуқаролар йиғини ҳаж сафарига бориш учун тавсия этишда қуйидагиларни амалга оширади:\n- белгиланган квотага ва махсус тикилган, рақамланган, муҳрланган дафтардаги навбатга риоя этиш;\n- рўйхатга Ҳаж сафарига бормаган ҳамда 40 ёшдан ошган фуқароларни тавсия этиш;\n- тавсия этилаётган фуқаронинг саломатлиги бўйича оилавий поликлиника ва тиббиёт муассасаларининг хулосаларини олиш;\n- тавсия этишда маҳалла фуқаролар йиғинида аризачилар иштирокида муҳокама қилиш;\n- аёлларни тавсия этишда маҳрам масаласига эътибор бериш; (Изоҳ: 46 ёшгача бўлган аёл киши учун маҳрам қоида тариқасида отаси, акаси, укаси, турмуш ўртоғи, ўғли бўлиши мумкин ҳамда Саудия Арибистони Подшоҳлигининг талабига асосан 46 ёшдан ошган аёлдан маҳрам талаб этилмайди).\n- тавсия этилган фуқаронинг тегишли ҳужжатларини ўрнатилган тартибда расмийлаштириб, туман Ҳаж жамоатчилик Кенгашига тақдим этиш.\nТуман Ҳаж жамоатчилик Кенгашининг вазифалари:\n- маҳалла фуқаролар йиғинлари ҳузуридаги Ҳаж комиссияси ишини мувофиқлаштириш, услубий ёрдам бериш ва адолат мезонлари бузилмаслигини назорат қилиш;\n- Навоий вилоят Ҳаж жамоатчилик Кенгаши томонидан берилган квотани маҳаллаларга тақсимлаш;\n- маҳалла фуқаролар йиғини ҳузуридаги Ҳаж комиссияси томонидан белгиланган квотага асосан тавсия этилган фуқароларнинг ҳужжатларни олиш ва умумлаштириш;\n- тавсия этилган фуқароларнинг ҳужжатларини кўриб чиқиш;\n- Ҳаж сафарига бориш учун фуқаролар рўйхати ва уларнинг ҳужжатларини сўралган муддатда Навоий вилоят Ҳаж жамоатчилик Кенгашига тақдим этиш;\n- фуқароларнинг Ҳаж сафарига бориш бўйича тавсия қилиш билан боғлиқ масаласига доир ариза, таклиф ва шикоятларини кўриб чиқиб, жавоб бериш.\nНавоий шаҳар Ҳаж жамоатчилик Кенгашининг вазифалари:\n- Туман Ҳаж жамоатчилик кенгашлари ишини мувофиқлаштириш, услубий ёрдам бериш ва адолат мезонлари бузилмаслигини назорат қилиш;\n- Республика Ҳаж Жамоатчилик кенгаши томонидан Навоий вилоятига ажратилган квотадан келиб чиқиб, белгилаган йилда Ҳаж сафарига фуқароларни юбориш учун туманлар кесимида квота ишлаб чиқиш ҳамда тақдим этиш;\n- белгиланган йил учун туман Ҳаж жамоатчилик Кенгашидан рўйхат ва ҳужжатларни олиш ҳамда уларни ўрнатилган тартибда белгиланган муддатда Республика Ҳаж жамоатчилик Кенгашига тақдим этиш;\n- Ҳаж масаласига оид фуқароларнинг ёзма ва оғзаки мурожаатларини кўриб чиқиш;\n- Ҳаж сафарига бориб келган фуқароларнинг ҳисобини юритиш ва мониторинг қилиш.\nТавсия этиш жараёнида қуйидаги тадбирларни амалга ошириш:\n- навбатдаги фуқаролар билан Ҳаж сафарига бориши ва унга қўйиладиган талаблар бўйича суҳбат уюштириш;\n- 46 ёшгача бўлган аёлларнинг маҳрами мавжудлигига эътибор қаратиш;\n- фуқаронинг паспорти белгиланган талабга жавоб бериши, чиқиш визаси мавжудлиги ва муддатини кўриб чиқиш;\n- фуқаро Саудия Арибистони Подшоҳлигига бориб келиш ва белгиланган амалларни бажариш учун саломатлиги тўғри келиши бўйича тиббий кўрикдан ўтказиш ва хулоса олиш;\n- юқоридаги вазифалар бажарилгандан сўнг, фуқародан Ҳаж сафарига бориш учун белгиланган пул тўловини қабул қилиш; (Изоҳ: Тўловни ўрнатилган муддатда амалга оширмаган фуқаро рўйхатдан чиқарилади).\n- Республика Ҳаж жамоатчилик Кенгашининг талаблари асосида Ҳаж сафарига бориш учун тўловни амалга оширган фуқароларнинг ҳужжатларини тайёрлаш ва тақдим этиш.\nНавоий вилоятидаги Ҳаж сафари билан боғлиқ тайёргарлик ишлари Навоий вилояти,Навоий шаҳри, Ғалабашох кўчасидаги "Ҳазрат Алишер Навоий" номли жоме масжидида фаолият олиб борадиган ишчи гуруҳ томонидан белгиланган муддатларда амалга оширилади.\nҲаж сафарига бориш юзасидан мурожаат этаётган фуқарога рўйхатга киритиш, тавсия этиш, тиббий кўрикдан ўтказиш ва Ҳаж билан боғлиқ бошқа масалалар учун бирон иш юклаш ёки маблағ талаб қилиш қатъиян ман этилади. Бундай ҳолатлар бўйича Навоий шаҳар ҳокимлигининг 0(436)2201020 телефон рақамига мурожаат этишингиз мумкин.\nТуман (шаҳар) ҳокимлиги Электрон манзили\nНавоий шаҳар navoi@nv.uz\nЗарафшон шаҳар zarafshon@nv.uz\nКармана тумани karmana@nv.uz\nНавбаҳор тумани navbahor@nv.uz\nКонимех тумани konimex@nv.uz\nҚизилтепа тумани qiziltepa@nv.uz\nНурота тумани nurota@nv.uz\nХатирчи тумани xatirchi@nv.uz\nУчқудуқ тумани uchquduq@nv.uz\nТомди тумани tomdi@nv.uz\nВилоят Ҳаж ва Умра жамоатчилик кенгашининг манзили:\nНавоий шаҳри, Ғалабашох кўчаси, “Ҳазрат Алишер Навоий” жоме масжиди,\nЎзбекистон мусулмонлар идораси вилоят вакиллигида\nҲаж ва Умра зиёратига бориш истагидаги фуқароларнинг ариза тўлдириш тартиби\nАризалар наъмунасини кўчириб олиш:\nҲаж аризаси наъмунаси (Ҳажми: 40 kb)\nУмра аризаси наъмунаси (Ҳажми: 40 kb)\nХаж ва Умра зиёратини ташкил этиш тартиби, фукароларнинг мурожаатлари кабул килинишини ташкил этилганлиги тўгрисидаги ахборотларни бериш РЕГЛАМЕНТИ (Формат: .pdf, Ҳажми: 104 kb)\n066 (436) 220-1020


Депутат Бахмал ва Ғаллаорол туманларида сайловчилар билан учрашди | O'zLiDeP\nОлий Мажлис Қонунчилик палатаси депутати Феруза Нигматова Жиззах вилоятининг Бахмал ва Ғаллаорол туманларида бўлиб, сайловчилар билан учрашди.\nДаставал Бахмаллик сайловчилар билан бўлиб ўтган учрашувда депутат сайловчиларга мамлакатимизда амалга оширилаётган ислоҳотлар, қонунчиликдаги янгиликлар ва ўзгаришлар, уларни амалга ошириш механизмлари ҳақида тушунчалар бериб ўтди.\nХалқ вакили туманда аёллар ва ёшлар билан ишлаш, хусусан, "Ёшлар дафтари" ҳамда "Аёллар дафтари"нинг юритилиши, ушбу дафтарларга киритилган фуқаролар билан олиб борилаётган ишлар ҳолати билан танишди. Аёллар ва ёшлар билан бўлиб ўтган мулоқотларда уларнинг муаммо ва таклифларини ўрганди.\nБахмал тумани аҳолиси 161 минг 514 нафар бўлиб, шундан 30 ёшгача бўлган ёшлар 82 минг 645 нафарни ташкил этади. Айни пайтда туманда ёшлар бандлигини таъминлаш, доимий даромад манбаларини шакллантириш энг долзарб вазифалардан бири ҳисобланади.\nТуман ёшлари учрашув давомида депутатга бир қанча долзарб муаммоли масалалар юзасидан мурожаат қилдилар. Мисол учун, ҳудудий ёшлар сонидан келиб чиқиб, маҳаллалар, қишлоқлар кесимида ёшлар қамровини ҳисобга олиб турли тўгаракларни ўз ичига олган “Баркамол авлод” болалар маркази, ёшлар марказларини ташкил этиш таклифларини илгари суришди.\nХалқ ноиби ЎзЛиДеП фаоллари, маҳаллий депутатлар ва туман мутасаддилари билан биргаликда “Боғишамол” МФЙ да қурилган кўприк қурилиши, “Анорбой ота” фермер хўжалигидаги ток экилиш жараёни, Гулбулоқ ҚФЙ ҳудудида жойлашган иссиқхона фаолияти билан яқиндан танишди.\nҒаллорол туманига қилинган ташриф Дўстлик маҳалласидаги “Хотира боғи”да амалга оширилаётган “ЯШИЛ МАКОН ” дастури бўйича амалга оширилаётган ишлар билан танишишдан бошланди. Меҳмонлар ҳам бу акцияда иштирок этдилар.\nСўнгра ушбу маҳалладаги 24 – мактабгача таълим муассасаси, “Бахт” маҳалласидаги 78-умумтаьлим мактаби, шунингдек, туман тиббиёт бирлашмаси фаолияти билан яқиндан танишилди. Ўқитувчилар, ўқувчи ва тарбияланувчилар, тиббиёт ходимлари ва аҳоли билан мулоқотлар давомида уларнинг таклиф ва мулоҳазалари ўрганилди.\nТашриф давомида халқ ноиби Ғаллаорол туман ҳокими Жалолитдин Оқбоев томонидан ўтказилган фуқаролар қабулида иштирок этди. Мазкур қабулда фуқаролар томонидан 18 та мурожаатлар қабул қилинди. Мурожаатларнинг аксарияти жойида ҳал қилинди. Икки нафар мурожаатчига ҳуқуқий тушунчалар берилди.


Импорт озиқ-овқат нархи кескин тарзда ошди\nЎзбек оилалари ойда ёки йилда бир ўзларини эркалайдиган импорт озиқ-овқат маҳсулотлари нархи янада ошди.\nЎзбекистонда мамлакатга кирадиган озиқ-овқат маҳсулотларига 200 фоизгача акциз солиғи жорий қилинди.\nЎзбекистон президентининг 1496-сонли қарорига мувофиқ 1 апрелдан бошлаб Ўзбекистон божхоналари озиқ-овқат, хусусан ун маҳсулотларининг мамлакатга келтирилишини қаттиқ назорат остига олди.\nБу қарор талабига биноан Ўзбекистон солиқ қўмитаси бозорлар,савдо тармоқлари ва мамлакатга озиқ-овқат импорт қиладиган ширкат ва шахслар устидан назоратни кучайтирди.\nҚарор индаллосида бу чоралар мамлакат ун саноати рақобатбардошлигини яхшилаш учун қаратилгани таъкидланади.\nЎзбекистон божхона қўмитасининг шахси сир қолишини истаган мулозими 1 апрелдан бошлаб акциз солиғига тортилган озиқ-овқат маҳсулотлари рўйхати юзлаб номлардан иборат дея малум қилди.\nСуҳбатдошга кўра, жорий қилинган акциз солиғи 10 фоиздан 200 фоизгачани ташкил қилади.\n- Янги жорий қилинадиган акциз солиғи бўйича ишлаëтган эдик, материал тайëрлаëтган эдик. Ўшани яқин кунларда эълон қиламиз,- деди Ўзбекистон божхона қўмитаси мулозими.\nМасалан, музқаймоққа 200 фоиз, сақичга 100 фоиз солиқ солинган. Қатиқ, қаймоқ, пишлоқ, творог ва тухум 70 фоиз, колбаса, гўшт, консерва ва гўштдан таёйрланган маҳсулотлар, қандолат 50 фоиз акциз чолиғига тортилган.\nҚарорга кўра, болалар учун маҳсулотлар акциз солиғига тортилмайди, аммо педиатр врачлар болалар учун тавсия қилган творог ва қаймоқ чегарадан ўтар экан устига 70 фоиз акциз юкланади.\nЎзбекистон давлат божхона қўмитаси матбуот хизмати вакилига кўра, бу чоралар Ўзбекистонда ишлаб чиқарилган ун, сут , гўшт ва бошқа озиқ овқат махсулотлари сотилиши учун қулай муҳит яратади.\n- Акцизлар чиққан, 1 апрелдан кучга кирган. 15 фоиз акциз бор, 20 фоиз НДС (қўшилган қиймат солиғи-таҳр.) бор. Қаердан келишига қараб пошлинаси (бож тўлови-таҳр.) бўлади. У ерда нимага тушаëтганини ëзган. Қайси маҳсулот тушаяпти, қайси маҳсулот тушмаяпти. Ҳамма озиқ-овқат тушмаган. Гўштларга, балиқларга, консерваларга чиққанда,- деди Ўзбекистон давлат божхона қўмитаси матбуот хизмати вакили.\nТошкентдаги Мустақил иқтисодчилар таҳлил гуруҳи эксперти ташқаридан кираëтган моллар устига акциз юкланиши мамлакатда ишлаб чиқарилаëтган маҳсулотлар сифатининг ëмонлашиши ва нархларнинг асоссиз ошишига олиб келиши мумкинлигини тахмин қилади.


Европа Иттифоқи АҚШ ва Россиянинг музокараларда иштирок этишини талаб қилмоқда\nЕвропа Иттифоқи АҚШ ва Россиянинг музокараларда иштирок этишини талаб қилди\n29 Dekabr 18:30 Жаҳон\nАҚШ ЕВРОПА МУЗОКАРАЛАР РОССИЯ ХАВФСИЗЛИК\nАҚШ ва Россия ўртасидаги музокараларда муҳокама қилинадиган Европадаги хавфсизлик кафолатлари Европа Иттифоқи иштирокида муҳокама қилиниши керак.\nБу ҳақда ЕИ дипломатияси раҳбари Хосеп Боррелл Die Welt нашрига берган интервюсида айтиб ўтди.\n«Биз қарор қабул қилинадиган нейтрал томошабин бўлишини истамаймиз ва бўлмаслигимиз керак. АҚШ Давлат котиби Энтони Блинкен 23 декабр куни телефон орқали суҳбатда менга айтганидек, шундай фикрда», – деди Борел.\nДипломатнинг қўшимча қилишича, Европада хавфсизлик ва унинг кафолатлари масаласи нафақат АҚШ ва Россияга тегишли.\n«Европа Иттифоқи ушбу музокараларда иштирок этиши керак, бундай музокаралар, агар улар яқин мувофиқлаштирилган ва ЕИ иштирокида ўтказилса, мантиқий бўлади», деди у.\nБоррелнинг сўзларига кўра, Россия Европа Иттифоқини ҳисобга олмаган ҳолда икки томон таъсир доираларини баҳам кўрадиган вазиятга эга бўлишни хоҳлайди. «Биз ҳеч қачон бунга рози бўлмаймиз», деб ишонтирди у.\nВенесуела Россия вакцинаси яқинда келиши ҳақида эълон қилди


Microsoft'ни тўхтатиб бўлмаяпти! У Windows 12'ни чиқармоқчи - Terabayt.Uz\nMicrosoft'ни тўхтатиб бўлмаяпти! У Windows 12'ни чиқармоқчи\nАслида Windows 10 Microsoft'нинг сўнгги Windows версияси бўлиши керак эди, аммо компания режаларини ўзгартирди ва ўтган йили Windows 11'ни чиқарди.\nMicrosoft бу билан тўхтаб қоладиганга ўхшамайди. Бир қанча манбаларнинг хабар беришича, компания келаётган март ойидан бошлаб Windows 12 устида ишлашни бошлайди, лекин бу янги операцион системани тез орада кўришимизни англатмайди, чунки маълумотга кўра, Windows 12 деярли тўлиқ бошидан, нолдан бошлаб янги структура билан яратилиши мумкин. Умуман, олганда Windows 10'дан кейин Windows 11'нинг чиқиши 6 йилдан сўнг рўй берган.\nШунингдек, айрим манбалар Windows 12 бир эмас иккитадан TPM модулини талаб қилиш ҳақида айтишди, лекин кейинчалик бу ҳазил эканлигини айтишди, аммо, шуни айтиш керакки, Windows 12'ни ўрнатишда ҳам интернет ва MS аккаунт талаб қилиниши, Microsoft Pluton чиплари билан интеграция бўлиши мумкин. Шу билан бирга воз кечилган Windows 10Х хусусиятлари Windows 12 учун қўлланиши мумкинлиги айтилган.\nАфсуски, ҳозирча Microsoft Windows 12 ҳақидаги маълумотларни тасдиқламаган, шундай экан Windows'нинг давомчиси биз кутганимиздек бўлмаслиги ҳам мумкин.\nЎҚИНГ: Windows 11 ўрнатиш қийинлашмоқда\n#Microsoft #Windows 12


Уларнинг кўпайиши шунчалик даражада тезки, қарама-қарши микробларни хаёлан йўқ деб ҳисобласак, қаршиликсиз кўпаяётган микроблар 15 дақиқада дунёдаги ҳамма нарсаларни тупроққа айлантириб юбориши мумкин.\nТабиатдаги микроорганизмлар инсонга фойда ёки зиёнини ҳисобга олиб уч гуруҳга бўламиз:\n1) инсоният учун фойдали микроорганизмлар, бижғитувчи бактериялар. Тупроқда чириш жараёнини амалга оширади. Оддий сутдан қатиқ пайдо бўлишида ҳам асосий ролни бактериялар бажаради. Хуллас, табиатдаги ҳамма модда алмашинуви жараёнида микробларнинг роли катта;\n2) инсон учун фойдаси ҳам, зиёни ҳам йўқ микроорганизмлар;\n3) инсон учун хавфли микроорганизмлар. Булар ҳар хил касалликлар келтириб чиқарувчи микроблар, вируслар бўлиб, инсон танасига, чорва ҳайвонларига ва қишлоқ хўжалик ўсимликларига зиён келтиради.\nҲожатхона муҳити, ҳавоси, деворлари, тепа ва паст қисмларида юқорида саналган уч хил микроорганизмлар ҳаммаси учрайди.\nАйниқса, ҳавоси ва таг қисми тозалаб турилмайдиган ҳожатхоналарда кўпроқ зиён берувчи микроблар кўпайиб кетади. Шунингдек, организмдан чиқинди сифатида ахлат ва сийдик, баъзи ҳолатда тупурилган балғам қуриши натижасида ҳавога кўтарилган микроблар шу муҳитда учиб юради. Ҳожатхонага кирган одамнинг очиқ қисми хусусан, юз, қўл, оёқ ва бош қисми биринчи ўринда микроблар билан тўқнаш келади. Айнан ўша жойларга миллионлаб бактериялар ўрнашиб олади.\nАйниқса, соч микроорганизмлар учун энг қулай жой бўлиб, гўёки супургидек ҳаводаги микробларни ўзига бириктириб олади.\nБу микроблар инсоннинг сочи билан қўшилиб чиққандан кейин эркин фаолият бошлаб инсоннинг ички организмига бемалол йўл очилади. Масалан, овқат еяётганда таьна тебраниши натижасида сочда кўпайиб ётган микроблар киши истеьмол қилаётган овқати ёки ичимлигига тушиб, организмга киради ва эркин ҳолатда кўпайиб, ҳар хил касалликлар юзага чиқиши мумкин. Жумладан, сочнинг ўзида касалликлар пайдо бўлади. Соч толаси кучсизланади, емирилади, сочнинг ўзида ва атрофида ҳар хил замбуруғ касалликлари юзага чиқади. Шунингдек, соч воситаси орқали бу микроблар нафас йўлига ва ошқозон-ичак системасига кириб ҳар хил касалликлар пайдо қилади.\n2. Юз, қўл ва оёқлар.\nҲожатхона ҳавосида учиб юрган миллионлаб микроблар танамизнинг очиқ қисми бўлган юз ва қўлларимизга ўрнашиб олади. Лекин бизнинг танамизни қоплаб турган терида кучли ҳимоя тизими бўлиб, хавфли микробларни йўқ қилиш учун кураш бошлайди. Нормал ҳолатда терининг қаватлари ичида жуда кичкина тешикчалар бўлиб, танамиз бу тешикчалардан нафас олади, тер орқали чиқиндилар чиқаради. Тана ҳароратининг мўътадиллигини таъминлашда иштирок этади ва заҳарли микробларни ўлдириш учун суюқлик чиқаради. Тери бу функсияларни бажариш учун ва тери тешиклари очиқ бўлиши учун тоза сувда ювилиши керак.\nАгарда қазои ҳожат қилиб чиққандан сўнг бу аъзолар ювилмаса, бунинг оқибатида ҳимоя тизими сусайиб, кўпгина тери касалликлари келиб чиқади. Тадқиқот натижаларида келтирилишича, ювилган қўл терисида энг хавфли микроб ҳисобланадиган энг ёмон муҳитларга ҳам чидамли бўлган, ҳатто сульфат кислотага ҳам шикастланмайдиган ўта чидамли сил таёқачаси узоғи билан ўн беш дақиқада ўлади.\n3. Халода қазои ҳожатдан ташқари кўп қолиш ва гапиришнинг зарарлари.\nҲожатхонада инсон бўшашган ҳолатда ўтирганда ички аъзолар ўзига хос ҳолатда бўлиб, қорин парда диафрагма, плевра таранглашган ҳолатда бўлади. Ортиқча ўтириш эса, уларнинг таранглашиши натижасида зўриқишга олиб келиб, баъзи касалликларнинг юзага чиқишига сабаб бўлади. Масалан, чурра (грижа) касалликлари, бавосил (геморрой), вена қон томирларининг димланиш касалликлари-варикос кенгайиш. Энди шу ҳолатда яъни, қорин пардалар ва ички аъзолар маълум ҳолатда бўлганда гапириш уларни зўриқтиради ва ҳатто умуртқа поғонасининг ички қисмигача таъсир қилиб, зўриқишга олиб келади ва гапириш натижасида нафас олиш тезлашиб беихтиёр чуқурроқ нафас олади ва ўпкага кўпроқ хавфли микроблар кириши юзага келади. Шунингдек, гапириш натижасида марказий нерв системасида ўзгариш-чалғиш бўлиб, тозаланиш, бўшашиш рефлекси маълум миқдорда ўзгаради.\n4. Ўтириб бавл қилишнинг фойдалари.\nТуриб бавл қилиш натижасида қорин парда зўриққан ҳолатда бўлиб, жинсий аъзолардан чиқаётган вена қон томирини қисиб, қон айланишининг бузилишига сабаб бўлади. Шунингдек, тикка туриб пешоб қилганда сийдик атрофга сачраб бутун оёқ юзасига тегади ва ерга теккандан кейин ҳам қайтиб танага сачраб одамни нопок қилади. Туриб бавл қилиш натижасида баъзи касалликлар юзага чиқиши мумкин. Масалан, чурра (грижа) касалликлари келиб чиқади.\n5. Ҳожатхонага кирганда туфлашнинг зиёни.\nХалога кирганда туфлаш инсоннинг ўзига бевосита таъсири кам бўлса ҳам лекин бошқа кишилар учун маълум миқдорда зиёни бор. Айниқса, оғиз бўшлиғида, нафас йўлида, сўлак безларида касаллиги бор кишиларнинг тупуги хавфли ҳисобланади. Статистик маълумотларга кўра, оғиз бўшлиғи касаллликлари кишилар орасида жуда кенг тарқалган. Мисол учун, тишларнинг кариеси. Шунингдек, нафас йўли хавфли-юқумли касалликлар билан оғриган беморларнинг тупуги эса, аянчли ҳолатларга олиб келиши мумкин. Масалан, сил таёқчалар (туберкулёз) касаллиги.\nКиши ҳожатхонада тупургандан кейин маълум вақт ўтиб, тупук қуриши натижасида ҳожатхона ҳавосида учиб юради. Ҳавода учиб юрган касаллик кузгутувчи микроблар инсоннинг нафас йўли орқали ёки ошқозон-ичак тизими орқали ва бошқа йўллар билан ҳар хил касалликлар қўзғатиши мумкин.\n“Меҳригиё махсар” хусусий клиникаси бош врачи\n0 #1 Rustam 29.01.2018 22:34\nRahmat! Savobli ish. Iloji bo'lsa yana yozing. Ollohim sizdan rozi bo'lsin.


СИРДАРЁ ВИЛОЯТИ: ҲАЁТИДАН РОЗИ ОДАМЛАР - Ўзбекистон овози газетаси\n— Юртимиздаги тинчлик ҳар бир оила фаровонлигида, одамларнинг кўнгил ободлигида намоён бўлади, — дейди «Сирдарё иссиқлик электр станцияси» ОАЖ директори Ўзбекистон Қаҳрамони, ЎзХДП фаоли Мирзаҳмат ШАИМОВ. — Эрталаб биз катталар ўз ишимизга, ўғил-қизлар мактабга, набиралар боғчага шошилади. Кузатиб турсангиз ҳамманинг, бутун халқимизнинг кўнглидан шундай бир ўй ўтади: аввало, тинчлик бўлсин. Ишга кетаётиб кўзим қувнайди. Болаларнинг бирини қўлида спорт сумкаси. У кураш тўгарагига бораяпти. Яна бир қизнинг қўлида скрипка. У мусиқа мактабига кетаяпти. Коллежга, лицейга, олий ўқув юртига бораётганлар, ўз ишига, даласига, станоги ёнига интилаётганларга қарасангиз, уларнинг барчаси ҳаётидан рози. Мана шу одамлар қалбида эртанги кунга ишонч бор. Тинчлик шукронаси бор. Яратиш, бунёд қилиш, обод этиш уларнинг умр мазмунига айланган...\nШу йил июнь ойида Президентимиз Сирдарё вилоятида бўлганида оқолтинлик комбайнчи Азизбек Жўраевдан «Сиздан оилангиз розими?» деб сўради. Бу эса ҳар бир инсон қалбида оилага, турмуш ўртоғига, фарзандларига нисбатан масъулият ҳиссини уйғотади.\nҲаётдан рози бўлиб яшаш туйғуси инсоннинг онг-шуурини ўзгартиради. Юксалтиради. У тинчликни, мустақилликни, Ватанни қадрлаш кераклигини тушуниб етади. Розилик, миннатдорлик, шукроналик, орзулар оғушида яшайди, меҳнат қилади.\nКўнгил тўқлиги тўкинчиликдан\n2013 йилнинг ўтган даврида вилоятда саноат маҳсулотлари ишлаб чиқариш ҳажми 109,5 фоиз, қишлоқ хўжалиги маҳсулотлари 106,8 фоиз, капитал инвестициялар ҳажми 118,1 фоиз, чакана товар айланмаси 116,2 фоиз, жами хизматлар 115,1 фоизни ташкил этиб, белгиланган прогноз кўрсаткичларига нисбатан ўсишга эришилди.\nАйтиш жоизки, ҳудуднинг саноат салоҳиятини ошириш мақсадида 2013-2015 йилларда вилоятни ижтимоий-иқтисодий ривожлантириш билан боғлиқ Дастур ишлаб чиқилган. Мазкур ҳужжатга мувофиқ, 2013-2015 йилларда 266,2 миллион АҚШ доллари қийматидаги 1054 та лойиҳа амалга оширилади. Бунинг натижасида 22 мингдан ортиқ янги иш ўрни яратилиши кўзда тутилган. 2013 йилнинг ўзида эса қиймати 155,5 миллион долларлик 1019 та лойиҳа амалиётга жорий этилмоқда.\nДастурда асосий устувор йўналиш сифатида енгил саноатни ривожлантириш қайд этилган. Вилоят миқёсида 2012 йилда пахта толасини қайта ишлаш 18 фоизни ташкил этган. Мазкур йўналишдаги лойиҳаларни амалга ошириш натижасида бу кўрсаткич 33 фоизга етади. Қолаверса, икки турдаги енгил саноат маҳсулотлари ишлаб чиқариш йўлга қўйилади.\n— Бу йил сирдарёлик деҳқонлар 207 минг тоннадан ортиқ ғалла хирмони кўтаришди, — дейди «Нуроний» жамғармаси вилоят бўлими раиси, халқ депутатлари вилоят Кенгашидаги ЎзХДП депутатлик гуруҳи аъзоси Ўтбосар АБДИЕВ. — Хирмонларимиз баракаси, дастурхонларимиз тўкинлиги, тўйларимиз файзи, одамларимизнинг шоду — хуррамлиги юртимиздаги тинчликдандир.\nМен тадбирларда, ёшлар даврасида мустақиллигимизни, тотувлигимизни қадрига етиш ҳақида доим гапираман. Ҳаётда кўрган — билганларимдан мисоллар келтираман. Тинчлик — бебаҳо неъмат. Унинг қадрига барчамиз етишимиз керак.\nБарқарор иш ўринлари\nИнсон қачон ҳаётидан рози бўлади? Аввало, меҳнатидан барака топса, оиласи фаровон бўлса, болаларининг камолини кўрса.\n— 2013 йилнинг биринчи ярмида иш ўринлари ташкил этиш ва аҳоли бандлигини таъминлаш Дастурига кўра, Сирдарё вилоятида 22 мингга яқин янги иш ўрни яратилди, — дейди Меҳнат ва аҳолини ижтимоий муҳофаза қилиш бошқармаси бошлиғи Фахриддин СУЮНОВ. — Хусусан, уларнинг 8 мингдан ортиғи кичик бизнес, оилавий тадбиркорлик, касаначилик, ҳунармандчилик ҳамда хизмат кўрсатиш ва сервис соҳасини ривожлантириш ҳисобига ташкил этилди. Гулистон шаҳрида лойиҳа қиймати 250 минг АҚШ долларига тенг «Сирдарё гўшт-сут савдо» МЧЖнинг тикувчилик корхонаси ҳамда лойиҳа қиймати 500 минг АҚШ долларига тенг нон маҳсулотлари ишлаб чиқаришга ихтисослашган «Баққол дон» МЧЖлари ишга тушиши муносабати билан асосан хотин-қизлар, касб-ҳунар коллежи битирувчиларидан 100 нафари муқим иш ўринларига эга бўлди. Оқолтин туманида «Сардоба текстиль» қўшма корхонаси ишга туширилди. Буларнинг ҳисобидан яна 400 та янги иш ўринлари яратилди.\n— Партиямизнинг 2011-2014 йилларга мўлжалланган Ҳаракат дастурида оилавий тадбиркорлик, касаначилик ва ҳунармандчиликни ривожлантириш ҳисобига янги иш ўринлари ташкил этишга алоҳида эътибор қаратилган, — дейди ЎзХДП Сирдарё вилоят кенгаши раиси ўринбосари, халқ депутатлари вилоят Кенгашидаги депутатлик гуруҳи аъзоси, «Эл-юрт ҳурмати» ордени соҳиби Ҳаётхон ОРТИҚБОЕВА. — Шу боис барча партия ташкилотлари, халқ депутатлари вилоят, туман ва шаҳар Кенгашларидаги депутатлик гуруҳларимиз томонидан аҳоли бандлигини таъминлаш, янги иш ўринлари ташкил этиш масалаларида қатор ташаббуслар илгари сурилмоқда. Хусусан, ўтган йили партиямиз депутатлик гуруҳи томонидан Гулистон ва Ширин шаҳарларида ҳудудий инвестиция дастурларини амалга ошириш ҳамда аҳоли бандлигини таъминлаш тўғрисидаги масала ўрганилди. Бу аввал, тегишли тартибда вилоят Кенгашидаги депутатлик гуруҳида, сўнгра доимий комиссияда кўрилди, сессия муҳокамасига олиб чиқилди.\nСирдарё вилоятида намунавий лойиҳалар асосида қурилаётган уй-жойлар қишлоқлар қиёфасини бутунлай ўзгартирмоқда. Шаҳар шароитларидан кам бўлмаган янги массивлар пайдо бўлди, замонавий инфратузилма кириб келди. 2013 йилда вилоятнинг 8 та туманида намунавий лойиҳалар асосида 430 та уй-жой, кўплаб ижтимоий соҳа объектлари, савдо ва хизмат кўрсатиш шохобчалари қурилиши режалаштирилган. Шунингдек, 16,7 километр табиий газ, 29,5 километр ичимлик суви, 15,5 километр электр энергия тармоқлари ва 13,5 километр йўл қурилиши белгиланган.\n— Бизда пишиқ ғишт ишлаб чиқариш заводи йўқ эди, — дейди ЎзХДП Боёвут туман кенгаши раиси, халқ депутатлари туман Кенгашидаги депутатлик гуруҳи раҳбари Раббимқул ИБРАГИМОВ. — Ҳозирда «Сайхун ғишт саноати», «Боёвут бунёдкори», «Олтинтепа ғишт саноати», «Боёвут фаровонлиги» каби корхоналар ўз фаолиятини бошлади. Мавжуд имкониятлардан самарали фойдаланган ҳолда, яна 4 та ғишт заводида қурилиш-монтаж ишлари давом эттирилмоқда. Бу биринчи навбатда арзон ва сифатли маҳсулотга бўлган талабни қондирса, иккинчидан, муҳим ижтимоий масала — аҳоли бандлигини таъминлашга хизмат қилади.\nПартия дастурий мақсадларида аҳолини иш билан таъминлаш, иш топишда қийинчиликка дуч келаётган ёшларни қўллаб-қувватлашга алоҳида эътибор қаратилган. Шундан келиб чиққан ҳолда, депутатлик гуруҳимиз ташаббуси билан туман Кенгаши сессиясига касб-ҳунар коллежлари битирувчилари бандлигини таъминлаш, ҳудудий инвестицион дастурлар ижроси, ҳудудларни обод қилиш, замонавий йўл ва коммуникация тармоқларини барпо этишга қаратилган қатор масалаларни олиб чиқишга эришдик.\nТинч мамлакатга инвестиция киритилади\nБугун касб-ҳунар коллежларини тугатган ёшлар компьютер технологияларига асосланган бошқарув пультларида, замонавий корхоналарда фаолият қўрсатишмоқда. Чет эл инвестициялари ҳисобига иш бошлаётган қўшма корхоналарда асосан ёшлар меҳнат қилаяпти. Демак, бизда нафақат ёшларни иш билан таъминлаш, балки жаҳон андазаларига жавоб берадиган корхоналар иш бошлаши учун ҳам қулай инвестицион муҳит яратилган.\nХусусан, жорий йил июль ойида «PENG SHENG» қўшма корхонасига 1,6 миллион АҚШ доллари миқдорида хорижий инвестиция киритилиши натижасида энг сўнгги андазалардаги UZTE русумли мобил телефон аппаратлари ишлаб чиқариш йўлга қўйилди.\nБиргина чарм пойабзал ишлаб чиқариш бўйича қиймати 2,6 миллион АҚШ долларига тенг 7 та лойиҳа амалга оширилиши натижасида 300 га яқин янги иш ўринлари барпо этилиши ва йилига 3,8 миллиард сўмлик маҳсулот ишлаб чиқариш кўзда тутилган. Яқин кунларда Сайхунобод туманида мазкур йўналишга ихтисослашган «Сайхун Зафар чарм», Янгиер шаҳрида «Янгиер чарм-пойабзал», Оқолтин туманида «Азиан трайд линк» хорижий корхоналари ишга туширилиши мўлжалланган.\nСирдарё вилояти аҳолисининг 65 фоизини ёшлар ташкил этади. Бугунги кунда вилоятда битта олий ўқув юрти, 4 та академик лицей, 48 та ўрта махсус касб-ҳунар коллежи, 301 умумтаълим мактаби фаолият юритмоқда. Мазкур таълим масканларидан 52 таси 2012-2013 ўқув йилида 8 миллиард 956 миллион сўмлик замонавий ўқув жиҳозлари билан таъминланди.\nШунингдек, жорий йилнинг 1 июль ҳолатига кўра, режада белгиланган 10 та объект ўрнига, 16 та ижтимоий соҳа объектлари, жумладан, 11 та умумтаълим мактаби, 2 та соғлиқни сақлаш ва 3 та касб-ҳунар коллежлари таъмирланган.\nШунингдек, 9 та болалар спорти объектида жами 7,3 миллиард сўмлик қурилиш-монтаж ишлари бажарилди. Хусусан, Оқолтин мусиқа ва санъат мактаби, Гулистонда болалар спорти мажмуаси ҳамда болалар шаҳарчаси бунёд этилди. Яратилаётган бу каби имкониятлар ўз самарасини бермоқда. Иқтидорли ёшлар кўплаб спорт турлари бўйича мамлакатимиз, осиё ва жаҳонда тенгсиз эканликларини исботламоқда. Нафақат сирдарёликлар балки бутун мамлакатимиз фахрига айланган Сарвиноз Қурбонбоева шу кунгача шоҳмотдан 11 карра мамлакат чемпиони бўлди. Шунингдек, у қизлар ўртасида Малайзияда ўтказилган Осиё чемпионатининг олтин медалини қўлга киритди.\n— Бугун ўзбекистонлик ёшларнинг футболдаги маҳорат ва имкониятини бутун жаҳонга намойиш қилаётган Аббосбек Махсталиев, Сардор Раҳмоновлар сирдарёлик эканидан доим фахрланамиз, — дейди Гулистон давлат университети талабаси, «Ёш сиёсатчи» кўрик-танлови совриндори Мадинабону Абдусаломова. — ЎзХДП «Истиқбол» ёшлар қаноти вилоят бўлимида 3 мингга яқин ёшлар бирлашган. Уларнинг сиёсий-ҳуқуқий маданиятини ошириш, мамлакатимизда кечаётган чуқур ислоҳотларнинг мазмун-моҳияти билан яқиндан таништириш ва бу жараёнларда фаол иштирокини таъминлашга ҳаракат қилаяпмиз.\nМустақиллигимизнинг 22 йиллигига бағишлаб ўтказилган «Биз — буюк юрт фарзандларимиз!» шиори остидаги вилоят ёшлари фестивалида касб-ҳунар коллежларининг 320 нафар битирувчисига тадбиркорлик фаолиятини йўлга қўйиши учун имтиёзли кредитлар олиш ҳуқуқини берувчи сертификатлар топширилди. Бу ёшлар яқин келажакда мамлакатимиз иқтисодий салоҳиятини юксалтиришда, кичик бизнес ва оилавий тадбиркорликни ривожлантиришда, фермерлик ҳаракатини юксалишида муносиб иштирок этишига ишонаман.\nПартиямизнинг муносиб ўрни бор\n— Бугунги кунда халқ депутатлари Сирдарё вилоят Кенгашида 14 нафар, туман ва шаҳар Кенгашларида 138 нафар ЎзХДПдан сайланган депутат фаолият кўрсатмоқда, — дейди ЎзХДП Сирдарё вилоят кенгаши раиси, халқ депутатлари вилоят Кенгашидаги депутатлик гуруҳи раҳбари Алишер ТОШМАТОВ. — Улар ўтган йилда қонунлар ва ҳукумат қарорлари ижроси юзасидан 370 дан ортиқ депутатлик сўровлари юборишган. Сирдарё вилояти ижтимоий-сиёсий ҳаётида партиямиз ташкилотлари ўзига хос ўринга эга. Буни турли соҳаларда меҳнат қилаётган партиямиз аъзолари фаолияти мисолида ҳам кўрамиз. Айни чоғда вилоятда партиямизнинг 13 мингдан ортиқ аъзоси 320 га яқин бошланғич ташкилотга бирлашган.\nПартиямиз ғоясини кенг тарғиб этиш, дастурий мақсадларига эришишда партия ташкилотлари ва депутатлик бирлашмалари изчил фаолият кўрсатмоқда. Хусусан, жорий йилда шу мақсадга йўналтирилган бир қатор семинар-тренинглар ўтказилди.\nХалқ депутатлари вилоят, туман ва шаҳар Кенгашларидаги ЎзХДП депутатлик гуруҳлари ташаббуси билан доимий комиссия ва сессиялар муҳокамасига электорат манфаатлари ҳимояси, ҳудудларни ижтимоий-иқтисодий ривожлантиришга қаратилган долзарб масалалар киритилди. 2012 йилда Ховос ва Оқолтин туманларида хизмат кўрсатиш ва сервис соҳасини ривожлантириш ҳисобига аҳоли бандлиги даражасини ошириш тўғрисидаги, Сирдарё ва Сардоба туманларида янги иш ўринлари ташкил этиш ва аҳоли бандлигини таъминлаш, касаначиликни ташкил этишнинг замонавий шакллари тўғрисидаги ҳамда бошқа бир қатор масалалар халқ депутатлари вилоят Кенгаши сессиялари муҳокамасига олиб чиқилди.\n2013 йилнинг ўтган даври мобайнида партия депутатлик гуруҳлари томонидан Ҳаракат дастурида белгиланган 3 та масала сессия кун тартибига киритилди. Хусусан, жорий йил 22 январда халқ депутатлари вилоят Кенгаши сессиясида вилоят туман ва шаҳарларида замонавий йўл коммуникация тармоқларини барпо этиш, аҳоли пунктларини тоза ичимлик суви билан таъминлашни янада яхшилаш орқали маҳаллаларни обод қилиш, бу борадаги мутасадди идоралар фаолияти самарадорлигини ошириш юзасидан таъсирчан депутатлик назоратини ўрнатиш бўйича масала кўриб чиқилиб, тегишли қарор қабул қилинган эди. Ҳозирда сессия қарори ижросини таъминлаш бўйича депутатлик гуруҳимиз изчил фаолият кўрсатмоқда.\nБундан ташқари, партия фаоллари вилоят партия ташкилотлари қошидаги Жамоатчилик қабулхоналарига тушган мурожаатларни ўз вақтида ўрганиш ва уларга тегишли ташкилотлар кўмагида ечим топишга алоҳида эътибор қаратишмоқда. Хусусан, жорий йилнинг ўтган олти ойи давомида Жамоатчилик қабулхоналарига 300 га яқин мурожаат бўлган. Уларнинг аксарияти коммунал соҳа ва иш билан таъминлаш масаласи юзасидан. Ҳозирги вақтга қадар мурожаатларнинг 72 фоизи тегишли ташкилотлар ёрдамида ва депутатларимиз ваколати доирасида ижобий ҳал қилинди.\n...Бугунги ҳаёт, инсонларнинг дунёқараши, оилага муносабати, ёшлар тарбияси ҳақида Ўзбекистон Қаҳрамони Мирзаҳмат ШАИМОВ шундай дейди:\n— Ниҳол экасиз. Боғ яратасиз. Ҳавас билан иморат қурасиз. Йўл соласиз. Мактаб, спорт иншоотлари тикланишида ўз ҳиссангизни қўшасиз. Маҳалла, шаҳар, қишлоқ ободлиги йўлида жонбозлик кўрсатасиз... Бунинг замирида бир мақсад, бир орзу, бир умид мужассамлашган. Президентимиз айтганидек, авлодларга Биздан озод ва обод Ватан қолсин!


АҚШ махсус учқичлари Манасдан кўчирилмоқда\nМуваққат ҳукумат қарори¸ Манас базасидаги АҚШ ҳарбийларини мураккаб аҳволга солиб қўйди.\nҚирғизистон ҳукумати билан солиқ борасида юзага чиққан келишмовчилик муносабати билан Бишкекдаги АҚШ ҳарбий транзит базаси парвоз пайтида ёнилғи қуйишга мослашган махсус КС-135 учоқларини бошқа ҳудудга кўчиришга мажбур бўлди.\nБишкекдаги АҚШ ҳарбий транзит марказининг Жамоатчилик билан алоқа бўлими бошлиғи Жон Илофнинг маълум қилишича, Қирғизистон муваққат ҳукумати томонидан солиқ масаласининг кўтарилиши сабабли марказдаги айрим ҳарбий техник воситалар бошқа давлатларга вақтинчалик кўчирилган.\n- Қирғизистон билан икки томонлама сўзлашувлар якунлангунига қадар парвоз пайтида ёнилғи қуювчи КС-135 учоқлари вақтинча бошқа ҳудудга кўчирилди. Айни пайтда қолган кучларимиз марказ ҳудудида қолиб, Афғонистондаги миссиясини бажармоқда, деди Жон Илоф.\nАҚШ ҳарбийси учоқларнинг айни қайси давлат ҳудудига кўчирилгани ҳақидаги маълумотни очиқламади.\nАҚШ ҳарбий транзит марказининг ëнилши учун солиқ тўлаши лозимлиги тўғрисидаги масала 7 апрел воқеаларидан сўнг ҳокимиятга келган муваққат ҳукумат томонидан кўтарилган.\n7 апрел воқеаларидан сўнг АҚШ ҳарбий маркази ёнилғи таъминотини ўрганган Қирғизистон ҳуқуқ-тартибот тузилмалари¸ мазкур марказни авиаёнилғи билан таъминлашнинг ўта коррупциялашгани ва АҚШ расмийларининг бундай ҳолга кўз юмиб келганини эълон қилган эди.\nАйтилишича, АҚШ ҳукумати Бишкекдаги ҳарбий марказни ёнилғи билан таъминлаш учун “Майнкропт” ширкати билан 729 миллон долларлик, “Редстарт инерпрайс” ширкати билан 720 миллон долларлик шартнома тузган.\nБироқ бу маблағлар коррупциялашган схемалар бўйича ўзлаштирилган. Қирғизистон ҳуқуқ-тартибот тузилмалари марказни ёнилғи билан таъминловчи ширкатлар солиқ тўламагани ва бунинг оқибатида мамлакатга катта миқдорда зиён келтирилганини ҳам очиқлаган.\nМазкур иш юзасидан АҚШ Конгрессининг ҳам ўз мустақил текширувини бошлагани айтилмоқда\nБишкеклик таҳлилчи Тўқтўғул Қақчикеевнинг айтишича, мазкур корупциялашган тузилмадаги аксар улуш Қирғизистон собиқ раҳбарлари фарзандларига тегишли бўлган.\n- Дастлаб Ақаевнинг, кейин эса Бакиевнинг ўғли америкликларга авиакеросин сотиб фойда кўриб келишди. Албатта, АҚШ ҳукумати бундай коррупциялашган тузилмадан хабардор бўлган, аммо бундай жараённи тўхтатмаган, дейди Тўқтўғул Қақчикеев.\nСўнгги маълумотларга кўра, АҚШ ва Қирғизистон ҳукумати солиқ масаласида икки томонлама сўзлашувларни расман бошламаган. Бугунги кунда сўзлашувларга тайёргарлик жараёни олиб борилмоқда¸холос.\n- Бу масала юзасидан расмий баёнот муваққат ҳукумат раисининг ҳозир Туркияда иш сафарида юрган биринчи ўринбосари Алмазбек Атамбаев томонидан берилади. Бироқ айтиб ўтишим мумкинки, солиқлар ва АҚШ марказини ёнилғи билан таъминлаш масаласи юзасидан икки давлат ҳукуматлари музокаралар ўтказиши режаланган, деди муваққат ҳукумат матбуот котиби Фарид Ниёзов.\nАйни пайтда Бишкекдаги АҚШ транзит маркази расмийлари учоқларга ёнилғи қуйиш масаласининг қийинлашгани марказнинг Афғонистонлаги миссияси фаолиятига сезиларли таъсир кўрсатмаётганини билдирмоқдалар.


Kun.uz 7 май куни «Самарқанддаги сессияда икки мансабдор қатнашмади, аммо депутатлар уларнинг «ҳисоботи»ни тасдиқлашди. Нега?» сарлавҳали хабар эълон қилган эди.\nУнда 7 май куни ўтказилган Халқ депутатлари Самарқанд вилоят кенгашининг XXX сессияси ҳақида сўз борган.\nСессиянинг айрим иштирокчилари тақдим этган маълумотларга кўра, вилоят ҳокимининг қурилиш бўйича ўринбосари Акмал Шукуровнинг «Обод қишлоқ» ва «Обод маҳалла» дастурлари бўйича ҳисоботи эшитилиши керак бўлган. Аммо ҳоким ўринбосари сессияда иштирок этмай, унинг ҳисоботи матни депутатларга тарқатилган.\nШунингдек, вилоят прокурори, 2-сектор раҳбари Равшан Машариповнинг ҳисоботи ҳам кун тартибига киритилиб, гарчи у сессияда иштирок этмаган бўлса-да, ҳисобот қабул қилингани хабар қилинган.\nСамарқанд вилоят ҳокимлиги ахборот хизмати раҳбари Манучеҳр Мирзаев ҳолат юзасидан қуйидагиларни билдирди:\n«Ҳақиқатан ҳам сессияда юқорида тилга олинган икки раҳбар иштирок этмаган. Аммо вилоят ҳокими ўринбосари А.Шукуровнинг ҳисоботи кейинги сессияга қолдирилган. У шунинг учун таклиф этилмаган бўлиб, бу ҳақда депутатлар бир кун олдин хабардор қилинган.\nМазкур сессияда вилоят прокурори прокурор сифатида ҳисобот бериши эмас, балки сектор раҳбари сифатида секторнинг иккинчи ярим йилликдаги йўл харитасини тасдиқлаши масаласи кўзда тутилган бўлган. Шу сабабдан сессияда йўл харита бўйича депутатларнинг саволига жавоб бериш учун 2-секторнинг котиби қатнашганини маълум қиламиз».


16:43 / 13.11.2016\nТуркия президенти Ражаб Тойиб Эрдўған Европа Иттифоқига аъзолик масаласида референдум ўтказилиши вариантлари кўриб чиқилаётгани ҳақида айтиб ўтди.\nHaberTurk телеканали хабарига кўра, туркияликлар президенти бу ҳақда самолёт бортида ўзини қуршаган журналистлар орасида гапирган.\n"ЕИ бизнинг бу жараён бўйича музокараларни тўхтатишимизни кутмоқда. Агар улар бизни қабул қилишни истамаса, мезбон сифатида борини очиқ-ойдин сўзлашсин. Қарорни тезроқ қабул қилиш керак. Биз бундай шароитда узоқ вақт сабр қила олмаймиз", - деган у.\nЭрдўғаннинг сўзларига кўра, "келгусида худди Буюк Британияда бўлгани каби бу масала бўйича референдум ўтказилиб, халқнинг фикри сўралади".\nТуркияликлар раҳбари ЕИнинг муҳожирлар масаласидаги келишув бўйича мажбуриятларини эслатиб, Брюсселдагилар бу масалада "ўз сўзида турмаётгани" ҳақида қайд этган.\nШунингдек, Анқарага ЕИ билан виза режимида эркинлик тақдим этиш ваъдалари бажарилмаётгани эслатилган.\nБундан олдинроқ, Европарламент раҳбари Мартин Шульц Туркияда мухолифат вакиллари бўлган депутатлар ва журналистлар ҳибсга олиниши кузатилаётгани боис, ЕИ бу мамлакатга нисбатан санкциялар қўллаши мумкинлиги билан таҳдид қилганди.\nЭрдўған Европа Иттифоқи референдум\nЕвропа Иттифоқи бир неча оролларни офшор ҳудудлар рўйхатига киритди


Diyor24\tPosted on Oktabr 29, 2021\n2022 йилда Шанхай ҳамкорлик ташкилоти давлат раҳбарларининг навбатдаги саммити Самарқандда ўтиши кутилмоқда. Шу сабабли ва умуман, Самарқандда жуда катта қурилиш ишлари кетаяпти. Аксарият йирик қурилиш-реконструкция ишлари Enter Engineering, «ERIELL» компаниялар гуруҳи бошқаруви раиси Бахтиёр Фазилов ва унинг яқинларига (Mirankul Group) тааллуқли компаниялар томонидан бажарилаётганини кўриш мумкин. Ўрганишларимиз бу ишларнинг қонуний ёки ноқонунийлиги ҳақида эмас, шунчаки очиқ маълумотларни тақдим этиш ҳисобланади, деб ёзмоқда Davletov.uz телеграмм каналида.\nСамарқанд халқаро аэропортини реконструкция қилиш. Лойиҳа қиймати 238,2 млрд сўмга баҳоланган. Реклама материалларига кўра, мазкур объектни реконструкция қилиш билан Enter Engineering компанияси шуғулланмоқда. Дарвоқе, ҳукумат қарори билан Самарқанд аэропорти давлат-хусусий шериклик тамойили асосида 20 йилга Air Marakanda компаниясига бошқарувга берилган. Тендерсиз. Gazeta.uz сайтининг ёзишича, компания 80 млн доллар инвестиция киритиш мажбуриятини олган.\nAir Marakanda компаниясининг ягона таъсисчиси офшорда — Кипрда рўйхатдан ўтган Drupola Holdings Limited компанияси ҳисобланади. Мазкур компания жойлашган юридик манзилда Ferkensco Management Limited ва Eriell Holding Company Limited компаниялари ҳам жойлашган. «Самарқандкимё»нинг 100% улуши ўз вақтида Ferkensco компаниясига «ноль» қийматда сотилган эди.\nSilk Road сайёҳлик марказини барпо этиш. 212 гектарлик майдонда барпо этилган ушбу лойиҳанинг қиймати 353 млн АҚШ доллари бўлиб, буюртмачи Samarkand Touristic Centre компанияси ҳисобланади. Мазкур компаниянинг 60% улуши Бахтиёр Шухратович Фазиловга тааллуқли. Пудратчи ҳам буюртмачига алоқадор бўлган Enter Engineering компаниясидир.\nИмом Бухорий зиёратгоҳининг янги мажмуаси қурилиши. Лойиҳа қиймати номаълум. Пудратчи Enter Engineering компаниялар гуруҳи бўлиб, 7 та меҳмонхона, 3 та автотурургоҳ ва автобекат, супермаркет, бозорча барпо этилади. Шунингдек, ошхоналар, ҳунармандчилик буюмлари растаси, ҳаммом, таҳоратхона, кушхона қурилиши режалаштирилган.\nСамарқанд шаҳрида 168 ўринли мактаб қурилиши. Лойиҳа қиймати 74 млрд сўм. Давлат харидлари портали маълумотларига кўра, мазкур объектнинг пудратчиси Innocraft МЧЖ ҳисобланади. Innocraft 2019 йил июнь ойида ташкил этилган бўлиб, асосий улуши — 99,80% улуш Mirankul Group хусусий корхонасига, Mirankul Group эса тўлиғича Усманов Отабек Алимжоновичга тегишли. Усманов Отабек ва Бахтиёр Фазилов Mironkul Stroy Servis, Mirankul Construction Materials ltd, Mironkul Group Tower, Mironkul Meva (тугатилган), Paradise Gardens (тугатилган), Surxon Golden Fruits (тугатилган) каби компанияларда бевосита ёки билвосита улушдорлик қилган. Innocraft МЧЖ бундан ташқари қатор ижтимоий объектларни қуриш билан шуғулланмоқда.\nИнтернетдаги маълумотларга кўра, Сингапурда рўйхатда ўтган Enter Engineering компаниясининг 51% улушига Бахтиёр Фазилов Кипрда рўйхатдан ўтган Klintworth Investments компанияси орқали эгалик қилади. 19%и эса Россиянинг Газпромбанкига тегишли. Компания Инқирозга қарши курашиш жамғармаси маблағлари ҳисобидан Зангиота юқумли касалликлар шифохонасини ва бошқа объектларни ҳам қурган. Бахтиёр Фазилов, шунингдек, Wind Rose МЧЖ орқали Humo Arena савдо белгисига, Самарқандда Family Park компаниясига ҳам эгалик қилади. 2019 йилда «Фидокорона хизматлари учун» ордени билан тақдирланган.\nPrevious PostЖССТ раҳбари: COVID-19 пандемияси яқин орада тугамайди\nNext PostНизодан кейинги биринчи учрашув: Байден ва Макрон Римда қўл сиқишди\nАвтоматлаштирилган ахборот тизими солиқ муносабатлари шаффофлигига хизмат қилади\nDiyor24 Dekabr 3, 2021\nDiyor24 Aprel 27, 2021\n21-октябр Ўзбек тили байрами муносабати билан «Давлат тилида иш юритиш қоидалари» мавзусида семинар ташкил этилди\nDiyor24 Oktabr 21, 2021\n«Шеробод пахта тозалаш» АЖ нинг мол-мулклари қарздорлиги учун аукцион савдоларига чиқарилди\nDiyor24 Aprel 20, 2021


iPad 2018 “елкасида” ғалати тугмача бор экан - Terabayt.Uz\niPad 2018 “елкасида” ғалати тугмача бор экан\niPad’нинг кейингиавлоди ўтган йилдаги iPhone X’га ўхшаб инқилобий (ҳеч бўлмаганда Apple учун) бўлади. Яқинда чиқадиган iPad Pro 2018 даги аудиокемтик олиб ташланади, деган гап-сўзлардан кейин, энди унинг дизайнидан ҳам яна бир ғалати детални топишди.\nТармоқларда iPad Pro 2018’ нинг ишлаб чиқариш чизмаси пайдо бўлди, унда сирли эллиптик элемент ёки тугмача топилди. У планшетнинг орқа панелида, қувватлантиргич порти ёнида жойлашган.\nЎҚИНГ:Тармоқларда iPhone X Plus ва iPhone 9’нинг илк “жонли” суратлари пайдо бўлди\nФойдаланувчилар ушбу ҳолатга изоҳ берар экан, “тугмача” қандайдир янги док-коннектор бўлиб чиқиши мумкин демоқда, чунки у портга жуда яқин жойлашган. Бошқа томондан, янги планшетнинг роми шунчалик кичкинаки, ишлаб чиқарувчи Touch ID сканерини қурилманинг елкасига жойлаштиришга тўғри келган.\nЭҳтимол, янги iPad Pro 2018 қандайдир мутлақо янги аксессуар тўплами билан ҳам таъминланиши мумкин, бунинг учун ноодатий кемтик зарур бўлади. Нима бўлганда ҳам, барчаси сентябрь ойида Apple янги гаджетини намойиш қилганда маълум бўлади.\nЎҚИНГ:Янги технология: қурилмалар бир-биридан симсиз қувват олади\n#Планшет #iPad Pro 2018 #тугмача


Asosiy > Yangiliklar > СОҒЛОМ ОИЛА – БАХТЛИ ТУРМУШ…\nКасаба уюшмаларининг “Соғлом оила” шиори билан ўтказиб келаётган спорт мусобақалари ишловчи ходимлар орасида ҳар йили катта қизиқиш билан кутиб олинади. Мусобақанинг корхона, ташкилот ва муасасаларда бўлиб ўтадиган қуйи босқичлари иштирокчилари сони ҳар йили ошиб бормоқда. Бир жамоа эстафетаси, арқон тортиш, эпчиллик, шашка, шахмат, бадминтон, югуриш, акробатика элементлари ва тўпни нишонга отиш, чаққонлик ва мерганлик, моҳир ҳужумчи, қаддимизни ростлаймиз, сакрашни бошлаймиз, тезлик эстафеталари каби қизиқарли шартлардан иборат спорт мусобақаси иштирокчилардан юқори тайёргарлик ва кучни талаб қилмайди, оилавий таркиб учун жуда қулай. Танловнинг якуний вилоят босқичи Гулистон шаҳридаги замонавий “Алпомиш” спорт залида бўлиб ўтди. Кенг ва ёруғ спорт заллари турли чорловчи шиорлар ва рангин гуллар билан байрамона безатилган. Иштирокчиларнинг белгиланган шартлардаги чиқишларини нуфузли ҳакамлар ҳайъати холисона баҳолаб борди.\nТуман, шаҳар босқичлари ғолиби бўлган 34 та жамоа спорт байрамида иштирок этди. Ҳар бир шарт ҳаяжонларга бой, олқишларга тўла ўтди.\nҚизғин ўтган беллашувлар натижаларига кўра Ўлмас Алимов, Аброр Орзиқуловларнинг оилавий жамоалари биринчи ўрин, Убайдулла Эргашев, Алишер Маҳкамовлар оилавий жамоалари иккинчи ўрин, Шуҳрат Қаршиев, Тоҳир Қосимовлар оилавий жамоалари учинчи ўринларни қўлга киритишди. Жамоалар касаба уюшмаларининг қимматбаҳо эсдалик совғалари ва диплом билан тақдирланишди. Қолган барча фаол иштирокчилар турли номинациялар ғолиби бўлишди.\n– Мусобақадаги иштирокимиз, унда ғолибликни қўлга киритганимиз билан меҳнат қилаётган жамоамизга ташаккурнома келтиришимиз қаторида ўзим учун энг юқори натижага эришдим: фарзандим олдида ота -онасининг энг кучли, энг соғлом, энг баркамол эканлигини исбот этдик. Ғалабамиз мен учун шунинг учун ҳам жуда қадрли. Ота-оналар доимо фарзандлари нигоҳида кучли бўлиб кўринишлари керак, ана шундагина тарбиялаётган болаларимиз соғлом вужудли, соғлом фикрли бўлиб улғайишади, – дейди 26 умумтаълим мактаби Ёшлар иттифоқи етакчиси Шавкат Қаршиев.\n– “Соғлом оила” мусобақаларида ҳар йили қатнашамиз. Бу йил ҳам иштирок этганимиздан жуда хурсандмиз. Ғалабага эришиш учун ҳар биримиз интилдик. Фарзандларим ҳамда менинг хотирамда бир умрга ёдда қоладиган тадбир бўлди, – дейди бир жамоа эстафетаси шарти ғолиби, Гулистон тумани қатнашчиси Аброр Орзиқулов. – Айниқса, қизим Сарвиноз мусобақанинг “Энг фаол кичик иштирокчи” номинацияси билан алоҳида тақдирлангани жуда тўлқинлантирди. Байрам байрамдек бўлди. Бунинг учун касаба уюшмалари ташкилотидан миннатдормиз.\n– Меҳнат жараёнида ўз ҳуқуқ ва манфаатларимиз ҳимояси касаба уюшмалари томонидан кафолатланганлигини доимо сезамиз. Яна шунингдек, касаба уюшмалари бизни спортга ҳаваслантириб, соғлом турмуш тарзига одатлантирмоқда, – дейди “Ўзбекистон почтаси” Сирдарё филиали цех бошлиғи Тоҳир Қосимов. – Оиламизда спортчилар йўқ, лекин фарзандларимга шашка, шахмат турларини мунтазам ўргатиб келаман. Бугун ана шу ҳаваскорлигимиз қўл келди. Фарзандимнинг ғолиб бўлганлигини кўрганимда ғурурландим.


Андрей Фёдоров чемпионликдан кейин нималар деди? - Zamin.uz\n00:44 / 27.11.2018\n"Локомотив" бош мураббийи Андрей Фёдоров "Пахтакор"га қарши ўйиндан кейинги фикрлари билан ўртоқлашди.\n- Албатта, ҳозир ҳиссиётларга бойман. Ўйин асабийлиги билан ажралиб турди. "Пахтакор"га қарши ўйин қанчалик аҳамиятли эканлигини "Локомотив" футболчилари яхшигина тушуниб туришганди. Ўйинга тушадиган футболчилар билан руҳий томондан тайёрланиш асосида улар баҳс давомида ўз ҳиссиётларини жиловлай олишларини назорат қилишлари лозим эди.\nНима учун бундай? Чунки ҳамма футбол ўйнашни билади. "Пахтакор" яхши ўйин кўрсата олишини бутун бир мавсум давомида кўрсата олишди. Иккинчи бўлимнинг боши гол ўтказиб юборганимиз учун бироз асабийроқ ўтди. Бироқ яхши ўзгаришлар билан ўйиннинг боришини ўзгартира олдик. Энг асосийси бизга ғалаба керак эди. Ўз майдонимизда, ўз мухлисларимизни олдида ҳақли ғалабага эришишни истагандик.\nНафақат бугунги ўйин, балки бутун бир мавсум учун йигитларга раҳмат айтаман. Фикримча, "Локомотив" мен бош мураббий бўлганимдан кейин ҳам ўз услубини ўзгартирмади. Ўзгаришлар асосан руҳий томонлама бўлди ва менинг қўллаб-қувватлашларимни йигитлар ажойиб тарзда қабул қилишди, шу орқали бунинг мевасини татиб кўришди.\nБиз ҳали мавсумни якунламадик. Олдинда яна бир тур бор. Шундан кейин шартнома борасида раҳбарият билан гаплашиб оламиз. “Замин” янгиликларини “Одноклассники”да кузатиб боринг\nЯнгиликлар » Спорт » Андрей Фёдоров чемпионликдан кейин нималар деди?


Мотивация ва антимотивация » Скачать музыку бесплатно новинки музыки 2016-2017\nМотивация ва антимотивация\nКомментариев: 0 Просмотров: 176 Дата: 12-03-2016, 12:59 Сир эмаски, ғалаба ўз-ўзидан қўлга киритилмайди - техник, тактик тайёргарлик маромида бўлишидан ташқари, ҳар бир мураббий ўз шогирдларини курашга шайлаши, руҳлантириши талаб этилади. Қуйидаги мақола таниқли мураббийлар бу йўлдаги изланишлари ҳақида. Клаудио РАНЬЕРИ: «Гладиатор»дан тортиб, қўшиғу, пиццагача 2010 йилда Клаудио Раньери бошчилигидаги «Рома» бир йўла икки фронтда «Интер»га қаршилик кўрсатганди. Баҳорда «бўрилар» карвонбошиликни ўз қўлларига олиб, фақат сўнгги турларда скудеттога етишолмади. Шунингдек, Италия кубогининг финали ҳам «Рома»нинг мағлубияти билан якунланди. Шундан кейин италиялик касбдошининг танқидий фикрларига чидолмаган Жозе Моуриньо Раньери ўз ўйинчиларини «Гладиатор» фильмини намойиш этиш орқали руҳлантиришга уринганини писанда қилди: «Агар мен шогирдларимга «Гладиатор» лавҳаларини кўрсатсам, улар мени роса кулгуга олишган ёки руҳшунос чақирган бўлишарди». Амо Римда наф бермаган услуб ҳозир Англияда қўл келмоқда. Тўғри, Клаудио «Лестер» аъзоларини гладиаторга айлантиргани йўқ, балки Fire қўшиғи ёрдамида чинакам жангчиларга айлантирди. «Шогирдларимга шундай кўрсатма бердим: «Майдонга Kasabian гуруҳининг қўшиғи садолари остида йўл олинг. Шунда сиз сўнгги сонияларгача курашадиган фидойи рицарларга айланасиз». Бундан ташқари, ўйинчиларни пицца ёрдамида руҳлантириш ҳам Клаудио томонидан кашф этилган усул. Маълумки, жорий мавсумнинг илк учрашувида «тулкилар» ажойиб самарадорлик ва юқори ўринлар билан кўпчиликни ажаблантиришди. Лекин шу билан биргаликда, жамоа ўз дарвозасидан ҳам кўп гол ўтказиб юбораётганди. Мана шу камчиликни бартараф этиш мақсадида италиялик мутахассис футболчиларга ҳар бир «қуруқ» ўйиндан кейин пицца олиб беришни ваъда қилди. Гол ўтказиб юбориш эса камаймади. Клаудио рағбат қийматини оширди: «Балки таклифим футболчиларни қаноатлантирмаётгандир, пиццанинг ўзи камлик қилаётгандир? Майли, пиццага қўшиб хот-дог ҳам олиб бераман». Буни қарангки, ўзгариш рўй берди. 10-турда «тулкилар» «Кристал Пэлас»ни ўз дарвозалари дахлсизлигини сақлаган ҳолда мағлуб этишди, Раньери уларни ваъда қилинган неъматлар билан сийлади. Табиийки, меҳмондорчилик чинакам шоуга айланиб кетди: ўзига хос «мастер-класс» тадбирида енг шимариб ишга киришган Варди ва Маҳрез етакчилигидаги футболчилар таомни ўз қўллари билан тайёрладилар. Феликс МАГАТ: Чанғи, қийноқ ва жарималар Футбол оламида «Темир Магат» номи билан донг таратган немис мураббийи яқинда антиқа таклифни олға сурди: «0:0 ҳисобидаги дурангни қайд этган жамоаларга очко берилмасин!» Магатнинг фикрича, мазкур чора футболчиларни сўнгги сонияларгача фақат ғалаба учун тўп суришга мажбур этаркан. Албатта, бу - ўта баҳсли, мавҳум тушунча. Бироқ Магат талаб даражасидаги интизомни таъминлаш учун ўз шогирдларига нисбатан муайян чораларни қўллаган. Масалан, у «Штутгарт» футболчиларини мағлубиятдан кейин машғулот майдонига олиб чиқиб, 1,5 соат давомида ҳаракатсиз, жим туришга мажбур этган. Тасаввур қилинг, енгил спорт либосларидаги футболчилар кучли қор ёғаётган пайтда қимирламай туришган! Мураббийнинг фикрича, улар ўша омадсиз ўйинда етарли даражада фаол бўлишмаган. «Темир Магат»нинг яна бир усули - мағлубиятдан кейинги 10 км.ли кросс машғулоти. Шундай машаққатли машғулотдан қутулиб қолиш учун футболчи бор кучини ғалабага сарфлар экан. Шу каби шафқатсиз усулларни қўллаган Феликсни юртдошлари «Квеликс» («Қийноқчи») деб атаганликлари бежиз эмас. Ҳатто, ўз касбдошлари ҳам унинг шафқатсизлигини очиқ тан оладилар. Магатнинг антиқа усуллари мураббийлик фаолиятининг дастлабки босқичида намоён бўлганди. «Гамбург»да устозлик қилган даврида у футболчиларни чанғида юришга мажбур этган. Гап шундаки, мураббий ўз ҳаётида нафақат чанғи, ҳатто қорни ҳам кўрмаган Тони Йебоани югуришга мажбур этган. Боз устига, чанғида югуришни ҳужумчига ҳеч ким ўргатмаган, йиқилиб тушган кезларида туришга ёрдам бермаган. Шу тариқа, Магат ўз шогирдларининг иродасини тоблаган. Лекин футболчиларни интизомли бўлиши учун Магат қўллайдиган севимли услуб жарималардир. Машғулотларни ўтказиб юборгани ёки кечикиб келгани учун жазолаш ўз-ўзидан тушунарли. Лекин ўйин жараёнида йўл қўйилган хатоларгачи? Масалан, Магат «Шальке»нинг 2 нафар ҳимоячисини бурчак зарбасини амалга оширилаётган пайтда ўз ўринларини алмаштириб қўйганликлари учун 10000 евродан жаримага тортди. Марио Манжукич эса тўпни рақибга олдириб қўйганидан кейин курашга киришмагани учун шунча маблағидан жудо бўлди. Бундай қаттиққўлликдан ғазабланган футболчилар касаба уюшмаси мутасаддилари Магатнинг устидан судга шикоят қилишларини билдирдилар. «Рақибдан кўра битта кўпроқ гол уринг, шунда ҳаммаси жойида бўлади!» (Йохан Круиффнинг ақидаси) Леонид СЛУЦКИЙ: Сибирга сургун «Мордовия» билан бўлган баҳснинг танаффусида 0:3 ҳисобида имкониятни бой бераётган ЦСКА футболчиларига қарата бош мураббий шундай деди: «Агарда мағлубиятга учрасангиз, Сранскдан Москвага эмас. Иркутскка парвоз қиламиз!». Албатта, Слуцкий яна қўшимча фикрларни билдирган бўлиши мумкин. Лекин ЦСКА ўша ўйинда фантастик «камбэк»ни амалга оширди. Сэм Эллардайс: Наф келтирувчи антимотивация Британиялик мутахассис мотивацияни ўз фаолиятининг муҳим қисми, деб ҳисоблайди. Бу мавзуда асар ҳам ёзган. Сэмнинг фикрича, футболчилар аввало, мағлубиятларга одатланиб қолмасликлари керак. Бунинг учун мағлубиятдан кейин ўйинчиларнинг онгини ўзгартириб туриш лозим. Масалан, тактикани ўзгартириш орқали. Янги тактик ечим аввалги схемадан кўра ёмонроқ бўлиши ҳам мумкин. Лекин асосийси, футболчида бу учрашувни ғалаба билан якунлашга умид уйғотади. Эллардайс ҳал қилувчи беллашувларга ҳам ўзига хос тарзда тайёргарлик кўради. Яъни ўз футболчиларини руҳлантиришга эмас, тинчлантиришга интилади. «Агарда финал арафасида қайсидир футболчи мотивацияга муҳтож бўлса,ундан воз кечинг. Чунки ҳақиқий жангчи учун финалнинг ўзи етарли мотивация. Бусиз ҳам улар кучли иштиёқ таъсиридалар. Уларни иложи борича тинчлаштириш лозим», - дейди мураббий. - деб хабар бермоқда Stadion.uz нашри.


Тез ўсувчи ёғочбоп дарахтлар экилган ер майдонлари ер солиғидан озод этилади | BUXGALTER.UZ\nТез ўсувчи ёғочбоп дарахтлар экилган ер майдонлари ер солиғидан озод этилади\nВазирлар Маҳкамасининг 11.04.2019 йилдаги «Ёғоч қириндили плиталар ва уларнинг муқобил турларини ишлаб чиқаришни янада ривожлантириш бўйича қўшимча чора-тадбирлар тўғрисида»ги 297-сон қарори қабул қилинди.\nҚорақалпоғистон Республикаси, Сурхондарё ва Бухоро вилоятларидаги кичик саноат зоналарида ёғоч қириндили плиталар ва уларнинг муқобил турларини ишлаб чиқарувчи корхоналар ташкил этилади.\nМазкур реестр асосида ёғоч қириндили плиталар ва уларнинг муқобил турларини ишлаб чиқариш учун инвесторлар жалб этилади.\n2019 йилда – 60 минг куб м, 2020 йилда – 190 минг куб м, 2021 йилда эса – 330 минг куб м ёғоч қириндили плиталар (ДСП) ва уларнинг муқобил турларини ишлаб чиқариш режалаштирилмоқда.\n2022 йил 1 январгача ёғоч қириндили плиталар ва унинг муқобил турларини ишлаб чиқарувчи корхоналар олиб кирадиган хом ашё, асбоб-ускуналар, уларнинг бутловчи ҳамда эҳтиёт қисмлари божхона тўловларидан озод этилади.\nЁғочбоп дарахтлар плантацияларини ташкил этган тадбиркорлар 2022 йил 1 январгача терак, павлония ва бошқа тез ўсувчи ёғочбоп дарахтлар экилган ер майдонлари учун ер солиғи тўламайди.\nМаълумот учун, ёғоч-пайраҳа плиталар ва ёғочдан ясалган шунга ўхшаш плиталар ёки қатрон ёки бошқа органик боғловчи моддалар шимдирилган ёки шимдирилмаган бошқа ёғочсимон материалларни олиб кирувчи юридик шахслар импорт божхона божи ва ҚҚСдан озод этилган эди. 2019 йил 1 майдан мазкур имтиёз бекор қилинади.\nАдлия вазирлигининг ҳуқуқий ахборот канали материаллари асосида тайёрланди.\nЧорвачиликни ривожлантиришга захира ерлар ажратилади